Cara Nak Check Baki Touch ‘n Go Dalam IC Secara Online, Senang!

Bila menggunakan lebuhraya, sudah pasti anda memerlukan baki wang di dalam kad Touch ‘n Go yang secukupnya bukan? Ada yang menggunakan kad dari syarikat tersebut sendiri dan ada juga yang menggunakan kad pengenalan supaya memudahkan diri sendiri yang tidak serabut dengan pelbagai jenis kad yang lain. Tapi, ada juga situasi apabila secara tiba-tiba nilai di dalam kad tidak cukup! Nak check Touch ‘n Go yang mana satu ni?
Macam mana nak semak baki nilai Touch ‘n Go dalam kad pengenalan sendiri? Ini caranya.

 CARA CHECK TOUCH ‘N GO DALAM IC NAK TENGOK BAKI

Setiap kali lalu tol, mesti tertanya-tanya berapa baki dalam kad, cukup ke tak cukup, bila tak confident cara paling selamat ambil line paling hujung yang untuk topup tu. Dah jenuh nak beratur panjang-panjang. Bila scan lah rupanya cukup je. Penat saja beratur.

Anda tahu tak boleh guna TNG App untuk check baki kad anda! Sama ada kad TNG, mahupun yang guna IC! Dua-dua boleh semak baki! Kad Watsons pon boleh masukkan, asalkan kad tu boleh guna untuk TNG boleh masukkan dalam App!

1. Buka App TNG

2. Tap “TNG Card”

3. Tap “Add A New Card”
4. Masukkan No Kad & Nama Kad:

– untuk no kad TNG/Watsons boleh semak di belakang kad
– untuk IC, anda boleh semak serial No/MFG No kat resit yang anda dapat masa reload TNG guna IC!

5. Lepas tu “Tap Submit”! Siap!

Anda boleh semak baki, penggunaan, anda boleh hantar TNG statement kad ke email jugak tau! Dah tak payah susah hati nak fikir-fikir baki kad ada berapa.
Sumber: Jimat Kaki


Cara ‘Trace’ Password Facebook Tanpa Perlu Buat Akaun Baharu

“Alamak lupa password Facebook lah. Macam mana ni..”
Situasi di atas pasti pernah terjadi dalam hidup anda kan? Angkara lupa password Facebook lama, terpaksalah daftar akaun Facebook baharu. Sebenarnya, ada cara paling mudah anda boleh cuba untuk trace password Facebook tanpa perlu membuat akaun Facebook baharu.

Nak tahu macam mana? Jom ikut cara di bawah yang dikongsi oleh pengguna TikTok bernama Izzat Haikal. Mudah sangat rupanya!
Baca juga: Cara Daftar Akaun BSN Online Tanpa Perlu Ke Kaunter, Mudah & Cepat

CARA ‘TRACE’ PASSWORD FACEBOOK TANPA PERLU BUAT AKAUN BAHARU
1. Buka Google dan klik 3 titik bahagian kanan.

2. Klik setting kemudia klik manage your Google account.

3.  Klik security dan password manager.

4. Klik Facebook dan tekan bahagian mata untuk memaparkan password Facebook anda.

Mudah sahaja kan? Tak perlu buat akaun Facebook baharu.
Sumber: TikTok Izzat Haikal


Cara Transfer Duit Dari E-Wallet Ke Dalam Akaun Bank

Dalam zaman berteknologi tinggi sekarang, ramai dalam kalangan kita yang memilih untuk menggunakan pembayaran secara online, e-wallet atau QR pay semasa membeli barang. Oleh itu mungkin ramai juga dalam kalangan kita yang sudah menambah nilai dalam akaun e-wallet dalam jumlah yang banyak sampai tak sedar duit dalam akaun dah habis!
Rupa-rupanya anda boleh ‘transfer’ duit di dalam akaun e-wallet ke dalam akaun bank anda semula terutama sekali jika anda memerlukan pengeluaran wang secara tunai. Berikut merupakan cara-caranya:

Baca juga: Cara Daftar KWSP Untuk Yang Bekerja Sendiri, Dapat Dividen!
CARA TRANSFER DUIT DARI E-WALLET KE DALAM AKAUN BANK
1) Download apps ‘Maybank QRPayBiz’

2) Click ‘REGISTER’

3) Isi no. IC & tarikh lahir korang

4) Dah settle isi & register apa semua, click 3 line dekat belah kiri atas tu

5) Click ‘Settings’ & ‘Static QR’

6) Then bila dah keluar QR Code, korang screenshot & save dalam gallery.

7) So, bukak balik e-wallet & pilih ‘Scan’

8) Click icon gambar belah kanan atas tu & upload QR Code yang korang dah screenshot tadi.

Dekat transfer kan dah ada DuitNow sekarang.
Sumber: Twitter @anissssurayaaa


Cara Transfer Duit Ke Akaun Tabung Haji Tanpa Kena Caj RM1.00

Biasanya jika membuat transaksi ke akaun tabung haji daripada akaun bank, anda akan dikenakan caj sebanyak RM1.00 untuk setiap transaksi. Untuk mengelakkan anda dicaj RM1.00 untuk setiap transaksi berjaya, anda boleh cuba membuat bayaran menggunakan JomPAY atau aplikasi THiJARI. Tak tahu macam mana? Ikuti langkah di bawah, senang sahaja!
Baca juga: Cara ‘Unlinked’ Akaun Tabung Haji Dengan Maybank2U Jika Risau Duit Lesap Kerana Scammer

CARA TRANSFER DUIT KE AKAUN TABUNG HAJI TANPA KENA CAJ RM1

Kalau sebelum ni guna online banking nak transfer ke akaun Tabung Haji, ada caj RM1 pada setiap transaksi. Saya ada akaun sendiri, akaun isteri dan akaun 5 orang anak. Setiap kali transfer ni saya bayar RM7 tanpa sedar.

Bukanlah berkira RM7 tetapi kalau ada cara nak buat online transfer secara percuma, buat apa bayar? Petang ini saya call Tabung Haji melalui 0362071919 dan saya beritahu staf Tabung Haji saya cuba-cuba buat cara guna JomPAY tu. Ikuti langkah di bawah.

1. Log masuk ke online banking kita (perbankan internet)
2. Pilih JomPAY
3. Isi maklumat transaksi
*Biller Code – 60228
*Biller Code Name – “Tabung Haji-Deposit”
*Ref-1 – Nombor Akaun TH (15 digit)
*Ref-2 – (Kosongkan)
*Amaun (RM) – (Isikan nilai)
4. Teruskan hingga selesai

Hanya akaun TH yang aktif akan dikreditkan, atau sebaliknya duit akan dikembalikan. Duit akan masuk ke akaun Tabung Haji kita dalam masa beberapa jam, staf Tabung Haji beritahu lebih kurang 1 hari bekerja. Bukan masuk terus. Cara ini percuma dan tiada caj langsung tapi risau pula apabila baki tu lambat update.
Selain menggunakan cara JomPAY, boleh juga menggunakan aplikasi THiJARI kerana tiada caj masuk dan duit juga terus masuk tanpa perlu menunggu.
Gunakan fungsi ‘Pindahan’ atau ‘Fund Transfer’ dalam aplikasi THiJARI sama ada di smartphone atau di website. Yang ini saya share pada gambar step by step ye.
1. Log masuk ke THiJARI. Jika belum ada akaun, sila daftar/register new user.

2. Pilih ‘Menu’ > ‘Fund Transfer’ atau ‘Pindahan’

3. Pilih ‘Transfer Bank to TH Account’ > Pilih akaun yang kita nak depositkan duit.
Di sini ada akaun saya sendiri, dan anak-anak.

4. Masukkan butiran seperti jumlah dan seumpamanya. Terus pilih Bank mana yang kita nak gunakan, kita akan dibawa ke online banking bank kita sepertimana bank pilihan kita.

5. Teruskan transaksi hingga menerima notifikasi ‘Transfer Successful’. Selesai.
Duit akan terus masuk ke akaun Tabung Haji kita secara automatik. Tak perlu tunggu apa-apa. Check terus di bahagian akaun Tabung Haji tu, terus dapat lihat pertambahan simpanan di situ.

Tiada caj tambahan atau caj tersembunyi. Alhamdulillah sangat best. Moga bermanfaat.
Sumber: Facebook Syahr Musafir


Cara Transfer Duit Ke Tabung Haji Guna Akaun CIMB Clicks

Semuanya di hujung jari sekarang dan ibu bapa lebih mudah jika mahu uruskan perkara berkaitan perbankan dan boleh dilakukan secara online sahaja seperti Tabung Haji.
Jika anda mahu transfer duit ke akaun Tabung Haji anak atau sendiri menggunakan akaun bank CIMB, ikuti saja langkah yang ditunjukkan di bawah. Mudah dan jimat masa!

Baca juga: 7 Langkah Check Penyata Kewangan Tabung Haji, Tak Perlu Beratur Di Kaunter!
CARA TRANSFER DUIT KE TABUNG HAJI GUNA AKAUN CIMB CLICKS

1. Buka aplikasi CIMB dan tekan payments.

2. Tekan Jompay.

3. Masukkan biller code Tabung Haji dan tekan proceed.

4. Masukkan nombor akaun Tabung Haji. Kemudian klik from.

5. Pilih SA Passbook.

6. Klik amount and when untuk masukkan nilai. Kemudian klik make payment.

7. Klik approve.

Siap!

Mudahlah lepas ni nak simpan duit tabung haji anak.
Sumber: Facebook Azma Bidin


Senang Nak Simpan Duit Anak, Ini Cara Transfer Duit Ke Tabung Haji Guna CIMB Clicks

“Dah lama aku pegang duit budak-budak ni, tak sempat-sempat lagi nak pergi simpan dekat Tabung Haji. Rasanya sekarang dah boleh buat online, tapi macam mana nak buat ya?”
Sekarang ni dah senang, semuanya di hujung jari, kan? Kebanyakan hal berkaitan perbankan dah boleh dilakukan secara online, termasuklah Tabung Haji.

Tapi, mungkin ada yang terlepas pandang atau tak jumpa-jumpa mana butang yang nak klik untuk transfer duit dari Cimb Clicks  terus ke akaun Tabung Haji. Tak kisahlah akaun Tabung Haji anak atau Tabung Haji diri sendiri, dua-dua pun boleh!
Ikut saja langkah yang ditunjukkan di bawah. Yang penting, sediakan buku akaun Tabung Haji siap-siap dekat sebelah supaya mudah nak rujuk nanti.

Cara Transfer Duit Ke Akaun Tabung Haji Melalui CIMB Clicks
Sebenarnya senang je nak simpan atau transfer duit secara online dari akaun CIMB ke Tabung Haji.
Bagi yang belum pernah cuba atau tak tahu, jom kita tengok caranya langkah demi langkah.
1. Login Cimb Clicks
Mula-mula, macam biasalah kita login dulu CIMB Clicks.

2. Klik ‘Pay Bills’
Pilih menu ‘Pay & Transfer’ dan klik pada butang ‘Pay Bills’.

Dekat bahagian Biller nanti boleh taip ‘Lembaga Tabung Haji’, nanti akan keluar pilihannya.

3. Masukkan Maklumat Akaun Tabung Haji

Semak buku Tabung Haji dan masukkan nombor akaun Tabung Haji dan nombor IC anak.

Kalau akaun Tabung Haji sendiri gunalah nombor IC sendiri ya.

4. Isikan Amaun Dan Semak
Kemudian isikanlah berapa jumlah duit yang nak ditransfer ke akaun Tabung Haji tadi.
Lepas dah check elok-elok nombor akaun Tabung Haji 15 digit tu, bolehlah submit.
5. Request TAC
Akhir sekali, request TAC macam masa kita buat belian online tu.
Nanti nombor TAC akan dihantar melalui SMS. Masukkan 6 digit TAC dan selesaikan urusniaga.
Siap!

Anda akan dicaj RM0.50 untuk urusniaga ini. Kira ok lah kan, kalau nak bandingkan dengan kepayahan kita untuk ke pejabat Tabung Haji, cari parking dan sebagainya. Lagi-lagi kalau bawa anak kecil.
Boleh Terus Set Favourite
Nak mudah, nanti boleh terus set favourite supaya lain kali kita dah tak perlu nak tekan nombor akaun sebiji-sebiji. Untuk setting favourite ni, boleh pergi bahagian ‘My Accounts’ > ‘My Favourite’ > ‘Biller’. Pilih akaun Tabung Haji tadi dan isikan maklumat yang diminta. Mudah kan?
Foto Kredit: cimbbank.com.my
Lega rasa bila dah dapat transfer duit anak-anak ni ke akaun masing-masing. Tak payah susah-susah nak ke pejabat Tabung Haji lagi. Kalau tak, kita yang kena pegang duit sampai ada yang lupa sorok dekat mana kan?
OK, lepas dah transfer tu jangan lupa log out macam biasa. Biasanya akaun Tabung Haji ni akan dikemaskini dalam masa 1-3 hari bekerja. Jadi, jangan panik pula kalau pergi check duit tak masuk-masuk lagi.
Oh ya, mungkin ada yang tertanya-tanya, ada tak cara yang lebih mudah untuk semak baki akaun TH ni selain ke Tabung Haji kan? Jawapannya ada, iaitu melalui kad ATM CIMB.
Nak tahu caranya, jom tengok langkah di bawah.

Cara Semak Baki Tabung Haji Melalui CIMB
Untuk makluman, Tabung Haji juga telah memperkenalkan Perkhidmatan TH melalui ATM dan CDM CIMB Islamic mulai 1 Oktober 2018. Proses pendaftaran (link) kad ATM ke akaun TH boleh dilakukan melalui mesin ATM CIMB dengan menggunakan kad ATM CIMB.
Maksudnya, kita boleh semak baki akaun Tabung Haji menggunakan kad ATM CIMB tanpa perlu pergi ke Tabung Haji. Tapi buat masa ini kita hanya boleh semak akaun Tabung Haji diri sendiri dan tak boleh check untuk anak-anak ya.
Ini langkahnya.
1. Masukkan Kad ATM CIMB Seperti Biasa
Pertama sekali, masukkan kad CIMB anda pada mesin ATM dan tekan nombor pin seperti biasa.

2. Pilih ‘Lain-lain’
Seterusnya pilih butang menu ‘Lain-lain’ pada skrin.

3. Pilih Menu Tabung Haji
Kemudian, pilih urusniaga ‘Tabung Haji’ seperti yang tertera di bawah.

4. Masukkan Maklumat Akaun Tabung Haji
Sekarang, masukkan nombor akaun Tabung Haji seperti yang boleh dirujuk dalam buku akaun.

Selepas itu masukkan pula nombor siri yang terdapat pada buku akaun Tabung Haji anda.

Boleh Semak Baki, Keluarkan & Pindah Wang
OK, setelah kad ATM CIMB berjaya didaftarkan (link) kita dah boleh buat transaksi pengeluaran, pindahan dari akaun TH ke akaun bank sendiri atau pihak ke tiga dan juga boleh membuat semakan baki akaun TH.
Selain itu, simpanan tunai pula boleh dilakukan melalui cash deposit machine (CDM).
Tapi tak seperti Maybank2U, semakan baki akaun TH hanya boleh dilakukan melalui ATM sahaja. Tiada perkhidmatan semakan baki ditawarkan melalui CIMB Clicks ya.
Jadi bagi pemegang akaun CIMB, lain kali kalau nak semak baki di akaun Tabung Haji, bolehlah pergi ke ATM untuk link kan kad ATM dan daftarkan ikut cara ini.
Semoga dapat memudahkan urusan anda.


“Asyik meragam je anak aku ni. Lampin dah tukar, dah mandi, menyusu pun dah. Kembung agaknya. Kena tuam kot perutnya ni?”
Penggunaan tuam atau tungku bayi memang dah lama dipraktikkan dalam masyarakat kita. Ia dipercayai dapat menghangatkan tubuh bayi selepas mandi, mengurangkan kembung serta mengelakkan angin pasang bagi bayi lelaki.

Dalam artikel kali ini, kami berbesar hati kerana Puan Yatie Eimra sudi untuk berkongsi cara membuat tungku bayi secara DIY di rumah. Ia memang mudah dibuat dan sangat membantu memberi keselesaan pada anaknya. Menurutnya, anaknya yang berusia 7 bulan mempunyai masalah sawan tangis akibat terlalu kerap kembung dan selama 7 bulan itulah beliau kerap menggunakannya setiap hari.
Mari kita tengok cara DIY tungku bayi selengkapnya di bawah ini.

DIY Tungku Bayi Ekspres Yang Sangat Mudah & Banyak Khasiatnya
Macam-macam bahan yang boleh digunakan untuk membuat tungku bayi ni. Tapi yang selalu saya buat ini hanya menggunakan 2 bahan utama. Herba-herba lain boleh digunakan sebagai tambahan supaya tungku lebih efektif.

Hanya 2 Bahan Utama
i. Bahan Pemanas
Semua bahan pemanas seperti pasir pantai, debu tanah, garam atau beras boleh menyerap dan menyimpan haba apabila dipanaskan. Ia berfungsi mengekalkan suhu panas tungku bayi agar tahan lebih lama. Jadi mudahlah ibu-ibu sebab tak perlu panaskan tungku dengan terlalu kerap.
Gunakanlah bahan yang ibu-ibu mudah dapat. Masa berpantang dulu saya tinggal di rumah mak, jadi debu tanah (tanah yang halus) memang mudah dapat. Tapi sekarang saya gunakan garam saja.
ii. Herba Untuk Singkirkan Angin
Pilihan herba yang diletakkan di dalam tungku ini memang ada banyak variasi. Ada yang gunakan lada hitam, habbatussauda, halba, biji sawi, jintan, biji ketumbar dan macam-macam lagi.
Tapi selalunya saya hanya gunakan lada hitam sebab itu saja bahan yang sentiasa ada di dapur. Tapi kali ni saya tambahkan rempah campur (untuk masak kari tu) sebab dah ada campuran halba, biji sawi & jintan di dalamnya.
Cara Buat Tungku Bayi Ekspres

½ cawan garam
2 sudu makan lada hitam
1 sudu makan rempah campur (optional)
Kain perca / stokin / baju lama anak untuk dijadikan bunjut

1. Panaskan
Mula-mula, campur semua bahan. Panaskan selama 5-7 minit diatas dapur hingga panas & naik baunya.
Boleh juga panaskan bunjut tungku dengan seterika jika suka, tapi suhunya tak betul-betul sekata dan rasa panasnya juga tak tahan lama.
2. Sediakan Kain
Selepas dipanaskan, curahkan bahan tadi ke atas kain perca atau baju lama anak (lengan panjang) untuk diikat sebagai bunjut.
Boleh juga lapiskan kain dengan daun sirih atau daun mengkudu sebelum curahkan campuran yang dihangatkan tadi ke atas kain.

3. Ikat
Akhir sekali, boleh ikatkan dengan kemas.
Saya tak ikat mati sebab lebih suka buka dan panaskan balik campuran garam tadi dalam kuali bila nak digunakan.
*Boleh tengok gambar cara saya ikat tungku bayi ini menggunakan baju bayi terpakai.
Tinggikan bahagian bawah/kaki baju
Pegang bahagian leher baju seperti gambar di atas (pastikan kedudukan bahagian bawah baju tadi lebih tinggi dari bahagian leher). Ikat kedua-dua lengan baju ke belakang.
Ikat dengan kemas supaya garam tak terkeluar.
Tarik bahagian lengan baju ke depan & ikat sekali lagi untuk kemasan.
4. Simpan
Untuk garam dan beras, tak disarankan simpan dalam kain sebab garam dan beras boleh menyerap kelembapan. Kalau lama terbiar, takut garam akan jadi lembap dan beras akan berkulat.
Jadi, seeloknya simpankan campuran garam atau beras dalam bekas bila tak digunakan dalam tempoh yang lama.

Cara Tuam Bayi Dengan Tungku
*Sebelum tuamkan pada bayi/anak, pastikan lapik dengan kain (atau alas dengan baju) supaya tak terlalu panas.
*Pastikan tungku dah suam (cuba rasa kepanasannya pada bahagian atas tangan sendiri dahulu) sebelum tungku secara terus atas kulit anak.
*Petua untuk elakkan masalah angin pasang bagi bayi lelaki, setiap kali lepas mandi tuam bahagian alat kelamin anak untuk elakkan bahagian tersebut sejuk (pastikan tungku suam/berlapik kain). Tekapkan sekejap tungku bayi di bahagian ari-ari dan sekitar kawasan alat kelamin (dari bahagian bawah kemaluan dan tolak menghala ke atas dengan perlahan). Buat selama 2-3 minit. Kemudian tuamkan perut dan tapak kaki selama 3-5 minit.
*Bagi masalah anak kecil yang cirit-birit tanpa henti, boleh juga tuam bahagian perut dan bahagian punggung untuk hangatkan badan anak. Diikuti kawasan peha dan tapak kaki.

Juga Boleh Digunakan Oleh Ibu Lepas Bersalin
Tungku begini ringan dan juga sesuai digunakan untuk ibu-ibu yang bersalin secara ceaser untuk bantu cepatkan proses kecutkan rahim dan kurangkan angin dalam badan.
Saya dulu bersalin secara ceaser sebab fetal distress. Saya gunakan tungku yang sama (gandakan sukatannya) dan tambahkan daun sirih/mengkudu jika ada untuk tungku bahagian perut (elakkan tungku kawasan luka ceaser).
Mudah saja, kan?
Selamat mencuba.

**DIY tungku bayi ekspres ini dikongsikan oleh Puan Yatie Eimra dan ia telah diterbitkan semula dengan kebenaran. Untuk lebih banyak perkongsian dan tips menarik, follow beliau di SINI.


Cara Tukar Akaun KWSP Syariah Daripada Akaun Konvensional. Online Pun Boleh

Ketika pertama kali dikuatkuasakan pada 8 Ogos 2016, ramai yang beratur panjang untuk mendapatkan kuota terhad akaun syariah ini di KWSP.
Namun kini simpanan syariah telah dibuka untuk semua ahli dan ia merupakan suatu pilihan simpanan bagi ahli yang diuruskan dan dilaburkan oleh KWSP mengikut prinsip syariah.

Malah, bukan Muslim pun boleh pilih akaun Syariah ni.
Kelebihan Akaun KWSP Syariah
Berikut adalah antara kelebihan Akaun Syariah KWSP

Membantu ahli menyediakan simpanan persaraan yang diuruskan secara patuh syariah untuk kegunaan ahli dan keluarga terutamanya untuk menunaikan ibadah haji dan umrah tanpa sebarang keraguan dan was-was ke atas sumber dana.
Memastikan simpanan ahli tidak digunakan bagi tujuan yang bercanggah dengan syarak terutamanya riba (faedah), maysir (perjudian) dan gharar (ketidak pastian di dalam kontrak) yang sering terdapat di dalam pelaburan di dalam perbankan konvensional dan insuran.
Membantu ahli (sekiranya meninggal dunia) menyediakan dana yang halal (simpanan ahli) untuk diagihkan kepada waris sebagai pusaka.

3 Cara Menukar Akaun KWSP Konvensional Kepada Akaun Syariah
Ringkasnya, ada 3 cara nak buat penukaran simpanan KWSP dari konvensional ke syariah iaitu melalui:

1) Kaunter Kwsp
2) Kwsp mobile team
3) Online
*Jika penukaran dibuat melalui kaunter KWSP dan KWSP Mobile, dokumen yang diperlukan hanyalah MyKad.
Bagi yang nak buat online pula, jom tengok langkah-langkah nak buat penukaran ke simpanan syariah melalui i-Akaun oleh Siti Noor Laily Ruslan ni. Simple je!
Cara Daftar Akaun KWSP Syariah Secara Online
1. Login i-Akaun
Mula-mula sekali, kena ada i-Akaun untuk login.
Bagi yang belum ada, boleh daftar di kaunter KWSP untuk dapatkan Kod Pengaktifan dan ID sementara. Lepas tu bolehlah login dan update info dalam tu.
*Boleh rujuk step-by-step cara daftar i-Akaun KWSP online di SINI.

2. Klik ‘Register Now’
Bila dah login, akan keluar paparan skrin macam ni.
Dekat bawah status tu ada tulis ‘Your EPF account is currently not syariah compliant’.
Jadi maksudnya akaun kita masih konvensional.
Click ‘register now’ untuk daftar akaun syariah KWSP.

3. Sahkan Butiran
Sahkan butiran yang tertera dan tekan butang next.
Pastikan nombor telefon dalam tu dah update sebab lepas ni nak request TAC melalui nombor telefon tu.

4. e-Akad
Bila dah baca e-Akad, tick dalam kotak kecil tu.
Seterusnya klik next.

5. Pengesahan TAC
Request TAC.
Kemudian macam biasa masukkan no TAC yang telah dihantar dekat nombor telefon kita.
Klik confirm.

6. Tunggu Notifikasi
Bila dah siap proses tadi, akan keluar page acknowledgement macam ni.
Nanti kita akan terima mesej notifikasi melalui SMS dan email bagi memaklumkan status penukaran ini.

7. Semak Status
Akhir sekali, paparan ni akan keluar bila kita dah buat ikut semua langkah tadi.
Nampak kan status simpanan syariah ‘approved‘.

Mudah kan?
Perbezaan Akaun Syariah KWSP Dengan Akaun Konvensional
Tahun lalu, KWSP mengumumkan bahawa dividen bagi tahun 2018 adalah 5.90% bagi akaun syariah, manakala simpanan konvensional sebanyak 6.15%.
Mungkin ramai yang belum betul-betul jelas apa lagi perbezaan akaun syariah dengan akaun biasa / konvensional.
Berikut adalah maklumat terperinci berkaitan kedua-dua akaun ini yang diperolehi melalui KWSP.

Mudah Kan? Jangan Tunggu Lagi, Jom Tukar Ke Akaun Syariah KWSP
Jadi kita sebagai umat Islam wajib mencari keuntungan dari sumber yang berkat dan halal tanpa unsur-unsur riba, arak, judi atau mana-mana aspek yang meragukan.
Jom bertukar sekarang!

*Cara penukaran akaun KWSP Syariah melalui i-Akaun di atas dikongsikan oleh Siti Noor Laily Ruslan menerusi Facebook. Ia telah disunting dan diterbitkan semula dengan kebenaran. Sebarang pertanyaan dan info lanjut boleh rujuk post asal beliau di SINI.


Mulai 2 Mei Perlu Dokumen Sokongan Kalau Nak Tukar Alamat Pada MyKad

Untuk makluman, permohonan pertukaran butiran alamat pada kad pengenalan mulai 2 Mei ini perlu disertakan dengan dokumen sokongan seperti bil utiliti dan cukai pintu.
Elak Penggunaan Alamat Yang Tidak Sahih
Timbalan Menteri Dalam Negeri Datuk Mohd Azis Jamman berkata, langkah itu bertujuan mengelakkan masalah maklumat tidak sahih pada kad pengenalan selepas ada kes di mana 50 hingga 100 orang didapati menggunakan alamat sama untuk mendapatkan kad pengenalan.

Tambah beliau, “Ada permohonan alamat tetapi kawasan itu adalah tanah kosong tanpa rumah. Kita tidak mahu perkara itu berulang.”
Mohd Azis berkata penggunaan alamat yang tidak sahih menyukarkan urusan agensi kerajaan seperti Suruhanjaya Pilihan Raya (SPR) dalam urusan daftar mengundi dan juga pengesanan individu dalam siasatan polis.

Contoh Dokumen Sokongan Bagi Penyewa
Mohd Azis berkata bagi yang menyewa, mereka perlu menyertakan dokumen perjanjian jual beli rumah, perjanjian atau resit sewa rumah serta dokumen lain bagi membuktikan pemohon telah menetap di alamat baru tersebut.
“Sekiranya pemohon tidak dapat mengemukakan dokumen sokongan, mereka hendaklah mengemukakan surat pengesahan daripada penghulu, ketua kampung, tuan rumah, anggota Parlimen dan majikan untuk menyokong permohonan penukaran alamat pemohon,” katanya.

Jangan Lupa Bawa!
Walaupun mungkin ada yang rasa ia melecehkan, tapi langkah ini perlu juga demi menjamin keselamatan orang awam. Yalah, nanti kalau ada apa-apa kes, pihak berkuasa tak dapat cari individu di alamat tu kan dah susah, betul tak?
Ok jadi lepas ni kalau nak tukar alamat, jangan lupa bawa dokumen sokongan ya!
*Sumber: BERNAMA


Cara Tukar Amaun i-Sinar & Buat Pindaan Jumlah Pengeluaran Maksimum

CARA TUKAR AMAUN ISINAR ONLINE
Bagi ahli KWSP yang telah tersilap membuat permohonan yang lalu, anda kini boleh membuat semakan status atau memohon tukar amaun i-Sinar melalui Portal i-Sinar yang telah dikemaskini dan ditambah fungsi.

Seperti yang telah diumumkan, mulai 8 Mac ahli boleh membuat pindaan tambahan amaun kepada jumlah pengeluaran i-Sinar maksimum mengikut jumlah simpanan anda seperti berikut:

Bagi ahli yang mempunyai simpanan sebanyak RM100,000 dan ke bawah (Akaun 1), mereka mempunyai akses kepada jumlah pengeluaran sehingga RM10,000.
Bagi ahli yang mempunyai lebih dari RM100,000 (Akaun 1), mereka mempunyai akses kepada jumlah pengeluaran sehingga 10% daripada simpanan Akaun 1 mereka. Walau bagaimanapun, jumlah pengeluaran maksimum yang dibenarkan adalah sebanyak RM60,000.

Jumlah pembayaran pertama dan seterusnya akan dibuat dalam tempoh 6 bulan seperti yang boleh dilihat dalam jadual di bawah :

Syarat Pindaan Amaun Pengeluaran i-Sinar
Siapa yang boleh tukar amaun pengeluaran iSinar?
Yang dah lulus pun boleh tukar ke?
Berdasarkan maklumat daripada FAQ iSinar yang terkini bertarikh 8 Mac, semua ahli termasuklah yang telah diluluskan dan telah menerima bayaran BOLEH membuat pindaan amaun pengeluaran ini.
Namun, ia tertakluk kepada syarat berikut:

Pilihan pindaan ini hanya dibenarkan dibuat sekali sahaja.
Amaun pindaan adalah berdasarkan kelayakan maksimum pengeluaran semasa permohonan asal dibuat.

Tarikh Permohonan Tukar Amaun iSinar
Tarikh akhir ahli KWSP boleh membuat permohonan pindaan maklumat pengeluaran dan pembatalan i-Sinar adalah sebelum 31 Disember 2021.
Tarikh akhir permohonan i-Sinar adalah pada 30 Jun 2021.
Cara Tukar Amaun i-Sinar
Untuk membuat pindaan amaun, sila ikuti langkah berikut:

Layari portal isinar.kwsp.gov.my
Klik Pindaan Pengeluaran
Klik Ok
Sahkan OTP
Sahkan No. telefon dan alamat
Pilih jumlah baru dan klik teruskan
Sila semak sebelum menghantar maklumat.

PENTING: Sila semak betul-betul ya kerana pilihan pindaan ini hanya dibenarkan untuk dibuat 1 kali sahaja.
*Rujuk panduan bergambar di bawah:

Kredit gambar: MySumber
Selain amaun pengeluaran, ahli juga boleh membuat perubahan maklumat butiran pengeluaran i-Sinar seperti berikut:

Nombor telefon bimbit; dan/atau
Alamat surat menyurat; dan/atau
Butiran akaun bank; dan/atau
Maklumat bayaran : Nama Bank, Nombor Akaun Bank (Simpanan/Semasa) dan/atau Pilihan Lokasi Serahan Arahan Bayaran.

Tarikh Bayaran & Kelulusan Pindaan Amaun Baharu
Proses kelulusan satu-satu pindaan adalah dalam tempoh LIMA (5) hari bekerja. Ia akan berkuatkuasa untuk bayaran pengeluaran seterusnya mengikut jadual bayaran yang baharu
Kaedah Pembayaran
Perbezaan amaun yang dipinda akan dibahagikan secara sama rata berdasarkan baki bilangan bayaran pengeluaran.
Maklumat Lanjut
Jika ada sebarang pertanyaan tentang permohonan baharu dan pindaan amaun i-Sinar KWSP, sila hubungi Hotline i-Sinar di talian 03-8922 4848.
Untuk maklumat lanjut berkaitan cara tukar amaun i-Sinar atau maklumat yang berkaitan, sila rujuk Soalan Lazim (FAQ) di pautan berikut: https://isinar.kwsp.gov.my/faq


Jangan Buang Duit Terkoyak, Boleh Tukar Di Bank Negara Dapat Nilai Penuh!

“Alamak, duit terkoyak! Sayangnya…”
Pasti anda pernah berada dalam situasi di atas bukan? Bila diperiksa semula duit dalam dompet, mesti ada duit kertas yang sudah terkoyak tidak kira terkoyak banyak atau sikit. Namun, duit terkoyak ini agak sukar diterima jika anda pergi ke mana-mana sahaja kedai kerana sudah tiada nilai. Jangan risau, hal ini kerana anda sebenarnya boleh tukar duit terkoyak ini di Bank Negara bagi mendapatkan nilai penuh atau separuh!

Baca juga: Cara Simpan Duit Ke Akaun Tabung Haji Tanpa Caj, Mudah!
JANGAN BUANG DUIT TERKOYAK, BOLEH TUKAR!

Kalau kita ada simpan duit lama dahulu kemudian anai-anai makan, jangan buang duit tu. Bawa duit tu ke BNM. Nanti dapat balik nilai separuh atau penuh, bergantung pada saiz.

Tapi kalau saiz bawah 1/3, maaf. Gone. Boleh sambung menangis di bucu katil.

Dalam erti kata yang lain jika duit tersebut koyak sedikit, kita boleh dapat nilai yang sama seperti duit yang koyak. Jika koyak separuh, nilai yang kita terima pun separuh.
Kalau BNM jauh, nak bawa ke mana?
Ada juga pengguna di laman Twitter yang bertanyakan bahawa jika cawangan Bank Negara jauh dari kawasan, boleh atau tidak pergi ke cawangan lain? Sebenarnya anda boleh cuba bawa ke bank berdekatan dahulu ataupun BNM cawangan.

*Jadi, kalau ada duit terkoyak tu boleh simpan tepi dulu nanti kita bawa pergi tukar okay!
Sumber: Rahman Ismail


Cara Tukar Duit Raya Di Mesin ATM, Tak Payah Beratur!

CARA TUKAR DUIT RAYA DI MESIN ATM
“Duit raya tak tukar lagi!”

Sebut sahaja Hari Raya, mestilah kita tidak ketinggalan soal duit raya bukan? Walaupun kali ini kita masih tak dapat pulang beraya di kampung bersama keluarga, tradisi untuk tukar duit raya masih tidak dilupakan. Namun, bila berada dalam musim pandemik, elok juga untuk kita elakkan bertemu secara bersemuka di tempat yang ramai.
Oleh itu, ada cara mudah untuk anda tukar duit raya hanya dengan berurusan di mesin ATM sahaja. Boleh ye tukar duit raya di mesin ATM? Jom kita tengok caranya.

Cara Tukar Duit Raya Dengan 3 Langkah Mudah
Anda hanya perlu pergi ke mana-mana cawangan Maybank yang terpilih yang mempunyai perkhidmatan ini. Bagaimana cara anda hendak mengetahui bahawa ATM cawangan yang berhampiran mempunyai satu kad yang tertulis ‘Dapatkan wang kertas RM10 di mesin ini’.

1. Masukkan kad bank anda dan nombor pin akaun bank seperti biasa.

2. Kemudian tekan ‘pengeluaran/deposit’ dan pilih jumlah yang anda inginkan.

3. Jumlah maksimum adalah sebanyak RM300. Pilih, dan terus keluar duit RM10 serba baru dan wangi dari mesin tersebut.

Demi keselamatan bersama, elok sangatlah duit raya diambil begini sahaja. Kontak rapat juga dapat dikurangkan dan proses yang digunakan juga pantas dan efisyen. Sayangnya perkhidmatan ini hanya boleh didapati di Maybank sahaja pada waktu ini. Selamat mencuba ya!
Sumber: KerjaKosong


Cara Tukar Duit Raya Di Mesin ATM, Tak Sampai 10 Minit Dah Dapat Duit Baru!

CARA TUKAR DUIT RAYA
Nampaknya tahun ini ramai dalam kalangan kita yang membuat persiapan besar-besaran untuk menyambut Hari Raya Aidilfitri bukan? Maklumlah dah dua tahun kita tidak dapat beraya dengan meriah, jadi tahun ini kita gandakan kemeriahan tersebut. Selain persiapan dari segi pakaian dan makanan, elemen penting untuk raya adalah duit raya.

Sebenarnya ada cara nak menukar duit raya dengan lebih mudah iaitu dengan cara singgah di mesin ATM saja, pun dah boleh dah tau. Cara ini juga boleh mengurangkan kesesakan di dalam bank dan kita lebih terlindung daripada risiko jangkitan virus Covid-19. Jom kita tengok cara-caranya menerusi perkongsian oleh saudara Mohd Shukur di laman Facebook ini.
Baca juga: Resepi Cookies Ala Famous Amos Viral, Punyalah Sedap Sampai Habis Sebalang Tak Perasan!

CARA TUKAR DUIT RAYA DI MESIN ATM, DAPAT DUIT BARU!

Jadi, jom ikut cara tukar duit raya di mesin ATM seperti di bawah. Mungkin ada yang tak tahu lagi, saya share cara tukar duit raya baru:
1. Pergi ke Maybank yang besar sikit (selected branch). Contoh gambar di bawah ialah Maybank Setia Alam ada 2 mesin ATM yang boleh dapat duit raya baru yang masih wangi.
2. Pilih ATM yang ada papan tanda gambar tiga orang pakai baju Melayu sedang pegang duit raya (seperti gambar).

3. Semua duit dalam mesin ATM tu ialah wang kertas bernilai RM10 yang masih baru. Tekan withdraw dan pilih amount.

4. Maksimum jumlah untuk satu transaksi ialah RM300. Jadi, jika anda mahu sebanyak 60 keping wang kertas RM10 yang baru, perlu lakukan sebanyak dua kali transaksi.

Mudahkan? Sampul duit raya pula boleh minta dekat pegawai yang jaga kaunter depan itu.
Sumber: Mohd Shukur


Cara Tukar Kad Debit CIMB Secara Online, Tak Payah Beratur!

Pasti dalam kalangan anda yang mempunyai kad debit CIMB tetapi tarikh tamat tempoh semakin hampir dan tidak sempat untuk memperbaharuinya di kaunter bank terdekat.
Jangan risau! Anda sebenarnya tidak perlu beratur di kaunter bank kerana boleh tukar kad debit CIMB secara online sahaja. Lebih jimat masa dan mudah kerana tidak perlu bersesak di bank. Di bawah kami kongsikan cara tukar kad debit CIMB secara online. Selamat mencuba.

Baca juga: Cara ‘Trace’ Password Facebook Tanpa Perlu Buat Akaun Baharu
CARA TUKAR KAD DEBIT CIMB SECARA ONLINE, TAK PAYAH BERATUR
Kad debit CIMB dah expired? Malas nak pergi bank untuk renew? Jom saya ajar cara nak renew online. So, tengok lah cara nak renew dekat bawah ini. Mudah je!

1. Korang pergi ke link ni, cimb.com.my/renewal.
2. Lepas tu korang tekan dekat Click Here To Renew Now dekat atas sekali tu.

3. Korang akan dibawa ke satu online form, ada aku share screenshot dekat sekali tu.
4. Isikan 6 digit akhir IC korang dan juga 4 digit akhir kad yang nak renew tu. Lepas tu tekan proceed. Nanti korang akan dapat OTP.

5. Korang akan nampak alamat yang korang dah daftar dalam CIMBClicks. Kalau korang nak tukar alamat untuk pos kad korang tu tekan je Mailing Address dan masukkan alamat baru korang. Alamat tu CIMB guna untuk hantar kad tu je tau.

6. Kemudian dah selesai. Korang tunggu la kad tu sampai dalam masa 14 hari bekerja.

Bila dah dapat kad baru tu, korang pergi je ke ATM dan masukkan kad baru berserta nombor pin lama korang. Cek la baki korang ke apa, yang penting ada transaksi. Tadaaa. Kad debit baru korang dah pun aktif.
Moga bermanfaat!
Sumber: Facebook Firdz Fauzi


Cara Tukar Kad Debit Maybank Secara Online, Kad Dihantar Ke Rumah!

Bila check kad debit bank, tengok tarikh dah luput dan tidka boleh menunaikan sebarang transaksi! Nak pergi bank, rasa malas kerana urusan akan dijangka memakan masa yang lama berikutan musim Covid-19 dimana anda perlu beratur dan buat temujanji. Jadi, rupanya ini cara tukar kad debit terutama sekali Maybank secara online sahaja, kad pun akan dihantar ke rumah!
Baca juga: Pulangan Dividen Tinggi, Mak Ayah Boleh Buka Akaun Yippie Untuk Anak Seawal Baru Lahir

CARA TUKAR KAD DEBIT MAYBANK SECARA ONLINE
Menurut Maybank, semua kad debit Maybank boleh ditukar ganti melalui dalam talian kecuali jika kad berkenaan hilang/dicuri atau terlupa nombor PIN. Jika tidak mahu berurusan di cawangan bank, anda boleh saja menukarkan kad tersebut menerusi dalam talian dan tunggu kad yang baharu dihantar ke rumah masing-masing.
1. Log masuk Maybank2U

2. Pergi ke Settings

3. Pergi ke Cards

4. Pilih Debit Cards dan pergi kepada Replace, Activate & Block

5. Tekan titik tiga seperti dalam bulat di gambar

6. Pilih Replace Card

7. Isi alamat anda untuk penghantaran Card, poskod alamat berserta negeri anda. Click di T&C untuk setuju dan tekan Replace Card.

8. Tekan request SMS TAC dan isi TAC yang diterima diruangan yang disediakan.
9. Masukkan nombor TAC dan klik CONFIRM

Kad baharu anda akan dihantar dalam tempoh 9 hari bekerja dari tarikh permohonan.
Sama seperti di cawangan bank, pertukaran kad baharu ini akan dicaj sebanyak RM12.00 dan ia akan ditolak dari baki akaun Semasa atau Simpanan anda.
Bila kad baharu sudah sampai, anda perlu mengaktifkan sendiri kad tersebut melalui dua saluran iaitu sama ada di ATM Maybank atau secara dalam talian.
Bagi anda yang ingin mengaktifkannya di mesin ATM, ikuti langkah di bawah ini.

1.Masukkan kad
2.Pilih bahasa
3.Masukkan nombor PIN
4.Pilih Transaksi lain
5.Pilih Perkhidmatan lain
6.Tekan skrin berikutnya
7.Tekan pada Pengaktifan Kad
Manakala, bagi yang ingin mengaktifkan secara dalam talian, ikuti langkah di bawah ini.
1.Log masuk laman web Maybank2U
2.Klik Settings
3.Klik Cards
4.Klik Manage Debit Cards
5.Klik Activate
Kad debit baharu ini perlu diaktifkan dalam tempoh 90 hari selepas diterima. Jika gagal, anda perlu membuat permohonan kad baharu semula dan caj pertukaran RM 12 akan dikenakan.
Berkenaan dengan PIN pula, anda masih lagi boleh menggunakan PIN yang sedia ada dan tidak perlu tetapkan yang baharu. Bagaimanapun, jika ingin mengubah PIN, anda boleh melakukannya di ATM Maybank.
Sumber: Maybank2U, mermyman


Cara Tukar Kad Maybank Expired Dekat Kiosk, Tak Payah Beratur Panjang!

“Alamak! Kad bank dah expired, tak boleh withdraw duit…”
Bila kad bank dah expired, maka banyaklah urusan kewangan yang tertangguh terutama sekali pengeluaran wang tunai. Bukan itu sahaja, urusan penukaran kad bank yang dah expired pun memerlukan anda beratur di bank dalam masa yang lama!

Rupa-rupanya anda sudah tidak perlu risau lagi untuk menukar kad bank expired dengan pantas kerana dan boleh guna mesin kiost di cawangan Maybank tertentu. Mudah sahaja cara nak dapatkan kad bank baharu dalam masa tak sampai 10 minit!
Baca juga: Cara Buka Akaun ASBN Online, Tak Payah Ke Kaunter!

CARA TUKAR KAD BANK EXPIRED DEKAT KIOSK
Since ramai sangat kad bank dah expired tapi kalau nak renew kena beratur panjang dekat bank atau kena buat appointment untuk renew kad bank je ? Ini cara mudah untuk korang renew Kad Bank korang semua.

1. Mula-mula pergi ke bank yang mempunyai Express Debit Card Replacement Kiosk. Masukkan kad bank lama dan no pin.

2.Pilih jenis kad baru yang anda suka.

3.Kemudian masukkan MyKad anda. Imbas ibu jari anda juga.

4.Dalam beberapa minit sahaja dah dapat kad bank yang baharu!

Express Debit Card Replacement Kiosk ada di Branch :-
1) KL Main
2) Shah Alam
3) KLCC
4) TTDI KL
5) Jalan 222
6) Jalan Gombak
7) Setia Alam
8) Kajang
9) Pandan Indah
10) Klang
11) Bandar Baru Bangi
12) USJ
13) Puchong Jaya
Video penuh:

https://media.siraplimau.com/2022/02/Snaptik_7060198826660891931_ejal.mp4
Sumber: Tiktok @ejal.asv


Cara Tukar Maklumat Dependent Daripada Akaun Orang Lain ke Akaun MySejahtera Sendiri

Pendaftaran bagi mendapatkan vaksin di negara kita semakin meningkat dan sehingga hari ini 80.9% individu sudah menerima dos suntikan yang pertama.
Bagi memudahkan urusan pihak berkuasa membolehkan seseorang untuk mendaftar ahli keluarga mereka menjadi tanggungan di aplikasi MySejahtera. Namun, sekiranya tanggungan mahu menukar maklumat tersebut ke telefon bimbit mereka, ini merupakan langkah-langkah yang boleh dicuba.

Baca juga: Pendaftaran Vaksin Untuk Kanak-Kanak & Remaja Dibuka, Ini Cara Daftar
CARA TUKAR MAKLUMAT DEPENDENT KE AKAUN MYSEJAHTERA SENDIRI
Peringatan : Pastikan anda selesai suntikan 2 dos vaksin dan TELAH MUNCUL digital certificate terlebih dahulu (pengalaman saya sendiri).

Bagi kes belum dapat tarikh, belum vaksin, atau baru vaksin dos pertama juga boleh juga cuba menggunakan cara ini. TAPI SAYA TAK PERNAH CUBA. Walau bagaimanapun, Pastikan aplikasi MySejahtera anda dan OS handphone anda up to date.

Pendekkan cerita, saya telah lengkap dua dos vaksin. Alhamdulillah. TETAPI digital certificate saya kini berada di Aplikasi MySejahtera suami saya. Memula rasa okay je, takde hal la.. kita ada kad putih temujanji tu sebagai bukti.
Namun begitu, saya khuatir jika selepas ini operasi sekatan jalan raya atau SOP utk memasuki mana² premis/kawasan mereka nak lihat digital certificate tadi. Takkan saya nak usung handphone suami saya?
1. Buka aplikasi MySejahtera dan klik pada Covid-19 Vaccination

2. Klik pada bulatan Vaccine itu
3. Semak maklumat sebelum tekan confirm dan tekan Ok

4. Jawab kesemua soalan, tekan submit dan ok

5. Selesai jawab soalan tekan close dan secara automatik maklumat vaksinasi akan dipaparkan di akaun MySejahtera sendiri.

Mudahkan? Semoga bermanfaat.
Sumber: Facebook Siti Nursoleha Nawawi


Menyesal Letak Nama Anak Panjang Sangat, Ini Cara Tukar Nama Anak Di JPN

Setiap ibu bapa pasti gembira bila dikurniakan cahaya mata dan teruja untuk memilih nama buat si kecil mereka. Ada ibu bapa yang ingin memberi nama panjang dan ada juga yang memilih untuk memberi nama anak secara pendek dan senang untuk diingati.
Kepada ibu bapa yang berhasrat untuk menukar nama anak, berikut merupakan langkah dan syarat perlu diketahui sebelum ke Jabatan Pendaftaran Negara (JPN). Ikuti caranya di bawah.

Baca juga: Cara Check Siapa Link Dengan Akaun Bank Anda, Elak Scammer!
MENYESAL LETAK NAMA PANJANG SANGAT, CARA TUKAR NAMA ANAK DI JPN

A. Pengubahan Nama Kanak-Kanak Berumur Di Bawah (1) Tahun.

Permohonan mengubah nama kanak-kanak yang telah didaftarkan hanya boleh dibuat dalam tempoh satu (1) tahun dari tarikh kelahiran kanak-kanak.
Permohonan pengubahan nama kanak-kanak boleh dibuat oleh individu seperti berikut:
1. Ibu atau bapa kandung kanak-kanak.
2. Penjaga yang sah (disertakan surat kebenaran penjagaan kanak-kanak dari JKM).
Dokumen yang perlu dikemukakan:
i. Borang JPN.LM21 (asal).
ii. Sijil Kelahiran kanak-kanak (asal).
iii. Kad Pengenalan ibu dan bapa (asal dan salinan).
iv. Borang Akuan (AM80) ibu dan bapa (asal).
v. Borang Maklumat Keluarga (BMK 81)(asal).
vi. Dokumen Perkahwinan ibubapa – jika ada.
Pemohonan berharga RM5
Borang yang diperlukan:
JPN.LM21 – Permohonan Kemasukan Nama/Pembetulan Maklumat.
AM 80 – Borang Akuan
BMK 81 – Borang Maklumat Keluarga
*Makluman: Borang dalam portal ini hanya untuk panduan. Sila gunakan borang asal semasa mengemukakan permohonan.
B. Kemasukan Nama Kanak-Kanak Berumur Di Bawah 21 Tahun

Permohonan untuk memasukkan nama dalam Sijil Kelahiran yang telah didaftarkan tanpa nama bagi kanak-kanak berumur satu (1) tahun dan tidak melebihi 21 tahun.
Permohonan kemasukan nama kanak-kanak boleh dibuat oleh individu seperti berikut:
1. Pemilik Sijil Kelahiran.
2. Ibu atau bapa kandung kanak-kanak.
3. Penjaga yang sah (disertakan surat kebenaran penjagaan kanak-kanak dari JKM).
Dokumen yang perlu dikemukakan:
i. Borang JPN.LM21 (asal).
ii. Sijil Kelahiran kanak-kanak (asal).
iii. Kad Pengenalan ibu dan bapa (asal dan salinan).
iv. Borang Akuan (AM80) ibu dan bapa (asal).
v. Borang Maklumat Keluarga (BMK81)(asal).
vi. Dokumen Perkahwinan ibubapa – jika ada.
Pemohanan berharga RM5
Borang yang diperlukan:
JPN.LM21 – Permohonan Kemasukan Nama/Pembetulan Maklumat.
AM 80 – Borang Akuan.
BMK 81 – Borang Maklumat Keluarga.
Makluman: Borang dalam portal ini hanya untuk panduan. Sila gunakan borang asal semasa mengemukakan permohonan
C. Sijil Kelahiran Bagi Kemasukan Nama Kanak-Kanak Berumur 21 Tahun Dan Lebih

Permohonan untuk memasukkan nama dalam Sijil Kelahiran yang telah didaftarkan tanpa nama bagi individu berumur lebih 21 tahun.
Permohonan Kemasukan Nama Kanak-kanak Berumur 21 Tahun dan lebih boleh dibuat oleh individu berikut:
1. Pemilik Sijil Kelahiran.
2. Ibu atau bapa kandung.
3. Penjaga yang sah (disertakan surat kebenaran penjagaan kanak-kanak dari JKM).
Dokumen Yang Diperlukan (asal dan salinan)
i. Borang JPN.LM21 (asal).
ii. Sijil Kelahiran individu (asal).
iii. Kad Pengenalan ibu dan bapa (asal dan salinan).
iv. Borang Akuan (AM80) ibu dan bapa (asal).
v. Borang Maklumat Keluarga (BMK81)(asal).
Dokumen Perkahwinan ibubapa – jika ada
Pemohanan berharga RM50
Borang yang  diperlukan:
JPN.LM21-Permohonan Kemasukan Nama/Pembetulan Maklumat.
AM 80 – Borang Akuan
BMK 81-Borang Maklumat Keluarga
Makluman: Borang dalam portal ini hanya untuk panduan. Sila gunakan borang asal semasa mengemukakan permohonan
Sebarang pertanyaan boleh rujuk laman web rasmi JPN.
Sumber: Jabatan Pendaftaran Negara


Menyesal Bubuh Nama Panjang Sangat, Ini Cara Ubah Nama Anak Di JPN

Akhir-akhir ni memang nama anak yang panjang dan moden menjadi trend ibu ayah. Sekali dengar memang sedap, unik dan lain daripada yang lain.
Hmmm… Tapi bila difikirkan semula, ada juga ibu ayah yang rasa menyesal sebab bubuh nama anak terlalu panjang.

Takut keliru dan susah nak eja. Bila masuk sekolah nanti, anak pun jadi confused, ye tak?
Foto Kredit: forum.viva.co.id

Dalam artikel kali ini, kami kongsikan pengalaman oleh Puan Diana Hezrique yang menceritakan bagaimana proses tukar nama anaknya dibuat di Jabatan Pendaftaran Negara (JPN).

Jom ikuti perkongsian beliau selengkapnya di bawah ini.

Cara Ubah Nama Anak Yang Telah Didaftarkan Di Jabatan Pendaftaran Negara (JPN)
Mama yang nak ubah atau potong nama anak tu dah buat ke? Saya dah buat…
Mungkin ada yang alami masalah yang sama macam saya dan nak pendekkan nama anak supaya lebih ringkas.
Di sini saya kongsikan apa yang saya lalui sepanjang prosesnya di JPN.
1. Dokumen Yang Diperlukan
Perlu bawa dokumen asal dan sediakan salinan bagi:

IC mak / bapa
Surat lahir anak
Mykid anak
Sijil nikah

2. Isi Borang
Ambil borang ke bahagian Jabatan Pendaftaran Surat Lahir.
Cakap nak borang untuk ubah nama or potong nama anak.
3. Cop Suruhanjaya Sumpah
Bila dah isi borang, kena cop ke Suruhanjaya Sumpah.
Kalau tak nak ke mahkamah, bole pergi kedai photocopy atau kedai gambar,kemudian tanya diorang di mana nak cari Suruhanjaya Sumpah.
Sealunya diorang buka meja dekat sebelah kedai photocopy @ kedai gambar ni.
Contohnya macam dekat JPN Setia Tropika Johor. Ada banyak meja suruhanjaya sumpah tu sekitar kedai luar, depan bangunan JPN.
Macam saya, bingung nak isi borang. Sebab dia nak tahu alasan kita tukar atau potong nama. Alasan paling kukuh, nanti susah bila dia sekolah nanti.
Jadi saya bayar je pekeja bahagian urus surat sumpah tu,1 borang RM45.
Nanti dia tolong uruskan semua. Kita cuma tinggal datang sana je.
Suami dan isteri dua-dua wajib ada untuk tandatangan.
Kemudian bawa semua dokumen yang dah disiapkan ke bahagian daftar surat lahir anak.

4. Bayaran
Kalau anak masih bawah 1 tahun, bayaran yang dikenakan adalah RM5.
Kalau untuk anak umur 1 tahun ke atas, bayarannya RM50.
Tapi nak ubah nama anak ni cuma dibolehkan bagi anak yang berusia 12 tahun ke bawah saja.
Untuk bahagian Johor, boleh call atau Whatsapp nama Penulis Awam Berlesen macam dalam name card di atas. Dia boleh uruskan bahagian isi borang dan cop yang diperlukan. Kita cuma perlu bayar saja.

Inilah hasilnya bila dah tukar nama anak tadi. Harapnya lebih ringkas dan memudahkan.
Semoga Membantu
Dah jelas kan?
Jadi pada yang menyesal namakan anak panjang-panjang tu dan nak potong nama anak, bolehlah pergi ke JPN ya.
Boleh juga rujuk laman web rasmi JPN untuk maklumat lanjut di SINI.

*Perkongsian oleh Puan Diana Hezrique untuk proses tukar nama anaknya yang dibuat di Jabatan Pendaftaran Negara (JPN) ini dikongsikan buat pertama kalinya melalui Facebook. Ia telah disunting dan dikongsikan semula dengan kebenaran.


Viral Murid Lenguh Tangan Tulis Nama Terlalu Panjang, Ini Panduan Pendekkan Nama Anak Di JPN

Baru-baru ini sesi persekolahan bagi sesi 2021 telah bermula. Semenjak itulah tular beberapa kisah yang berkaitan nama anak-anak yang dikatakan terlalu panjang sehingga tuan badan sendiri pun letih nak tulis nama sendiri. Oleh itu, jika ada dalam kalangan ibu bapa yang bercadang untuk memendekkan nama anak-anak pasti anda tertanya sama ada proses ini boleh atau tidak?
Boleh sebenarnya untuk anda memendekkan nama anak-anak yang terlalu panjang. Apa yang anda perlu buat adalah memastikan syarat permohonan yang betul dan berkunjung ke kaunter Jabatan Pendaftaran Negara terdekat.

Cara & Syarat Permohonan Pendekkan Nama Anak

-Ibu atau bapa kandung kanak-kanak

-Penjaga kanak-kanak yang sah

-Prosedur Permohonan Untuk Pendekkan Nama Anak
-Pemohon dikehendaki hadir ke mana-mana kaunter Jabatan Pendaftaran Negara di seluruh Semenanjung Malaysia dengan membawa dokumen-dokumen yang diperlukan.
Dokumen Yang Diperlukan
1. DOKUMEN KANAK-KANAK (ASAL DAN SALINAN) Borang JPN.LM21 yang lengkap;

-Surat Akuan Sumpah JPN.LM22 dan JPN LM07.
-Borang Maklumat Keluarga BMK81;
-Borang MyKid;
-Sijil Kelahiran kanak-kanak (asal dan salinan);
-Surat Kebenaran Penjagaan dari Jabatan Kebajikan Masyarakat (jika permohonan dibuat oleh penjaga kanak-kanak) (asal dan salinan);
-Pasport atau dokumen insurans atau buku bank kanak-kanak sekiranya kanak-kanak telah mempunyai pasport atau akaun bank atau insurans (asal dan salinan);
2. DOKUMEN IBU DAN BAPA (ASAL DAN SALINAN)
-Kad Pengenalan atau dokumen pengenalan diri ibu dan bapa (asal dan salinan);
-Surat Keizinan oleh ibu bapa kandung kanak-kanak yang memberikan kebenaran kepada penjaga untuk membuat permohonan;
Bayaran

-Fi permohonan – RM5
-Fi cabutan Sijil Kelahiran – RM50
Untuk maklumat lanjut, lawati laman web Jabatan Pendaftaran Negara (JPN).

*Semoga bermanfaat!
Sumber: Diana Hezrique


Cara Tukar Nama Bil Elektrik Kepada Nama Penyewa Secara Online, Elak Tuan Rumah Rugi!

Sebelum ini, mesti kita akan mendengar kisah penyewa rumah buat hal dengan tidak membayar bil tertangguh sehingga mencecah ribuan ringgit. Mahu tidak mahu, tuan rumah kena hadap membayar harga bil yang melambung tersebut bagi pihak orang yang membuat onar.
Bagi mengelakkan kes sebegini berlaku lagi, sebenarnya anda sebagai tuan rumah boleh menukar nama di bil elektrik kepada nama orang penyewa supaya anda tidak perlu bertanggungjawab dengan kesalahan tidak membayar bil tersebut. Mudah sahaja kerana anda boleh buat secara online!

Baca juga: Cara Servis Aircond Sendiri Di Rumah Hanya Modal RM25 Je, Perempuan Pun Boleh Buat!
CARA TUKAR NAMA BIL OWNER RUMAH LAMA KE OWNER BARU

1. Register dulu dekat : https://www.mytnb.com.my/

2. Lepas register dalam port TNB tu, kita boleh monitor bil, bayar bil , tengok penggunaan semasa and etc.
3. Untuk tukar nama, dari owner lama ke owner baru atau dari tuan rumah kepada penyewa, step dia sama, kecuali dokumen saja yang lain.
4.Kalau tukar nama dari owner lama dan owner baru, hanya perlukan ic copy saja.
5. Untuk memohon tukar nama, boleh rujuk screenshot dekat bawah, step by step.
6. Settle je permohonan tukar nama dekat portal, nanti kita akan terima satu email pengesahan untuk tukar nama.
7. Dalam sehari dua macam tue, staff TNB akan call kita untuk confirmkan permohonan kita.
8. Then, TNB akan hantar satu lagi email beritahu no akaun TNB yang baru , dan juga lampiran deposit berapa yang kita kena bayar. Deposit boleh di bayar melalui online banking kepada nombor akaun TNB yang baru tue.
9. Lepas bayar deposit, kita akan terima satu lagi email from TNB ( welcome email) , so settle dah tukar nama.Let say, bil kita setiap 25 hari bulan, dan kita settle sebelum tarikh tue, bil yang baru terus atas nama kita.
10. Dalam proses permohonan tue, kita akan pilih bila tarikh akhir bacaan meter untuk akaun yang lama, sebagai contoh kita pilih 10 hb, so dari tarikh 26 hb hingga 10hb , penggunaan eletrik pada tarikh ni akan ditolak dari deposit owner lama. Selepas tarikh tu, penggunaan akan di caj kepada akaun yang baru.
STEP BY STEP CARA TUKAR NAMA BIL ELEKTRIK
1.Register dulu dekat https://www.mytnb.com.my/

2.Dekat sini kita boleh add berapa banyak akaun TNB yang kita nak, boleh letak rumah sendiri, rumah parents rumah mertua.

3.Untuk permohonan, tekan garisn tiga dekat atas tu.

4.Tekan apply

5.Untuk tukar nama dari owner lama ken owner baru atau tukar nama dari owner kepada penyewa, tekan: I am moving in, get me started.

6.Dekat property address tue , isi alamat sama dengan alamat semasa bil TNB, dia akan automatic keluar .

7.Then, pilih ‘i’m applying as’

8.Pilih individual.

9.So kalau unit tue residence, kita hanya perlukan ic copy sahaja untuk new owner.

10.Then, isi semua personal details owner baru.

11.Ok dekat sini, electric supply date adalah bacaan akhir meter akaun yang lama, so penggunaan eletrik pada tarikh yang kita pilih tu akan di bil kan kepada owner baru.

Pilih jugak masa untuk bacaan akhir meter tue. Kalau meter tu boleh access by TNB, tick je. Yang address tu, just click dekat same address kalau kita nak bil hantar dekat adress yang sama.
12.Choose date dan choose time

13.Click same premise address

14.Step 1 tu, boleh download permohonan kita, just untuk reference kita. Step 2, upload ic copy new owner.

15.Then, click all the requirement tu and click submit!

16.In sehari dua macam tu, TNB akan hantar email beritahu nombor akaun yang baru, lepas tu berapa deposit yang kena bayar.

17.Ni deposit yang kena bayar, berbeza jumlah berdasarkan jenis kediaman. Kalah apartment, RM 263.

18.Lepas bayar deposit, kita akan terima satu email macam ni, so settle urusan tukar nama tanpa pergi kaunter.

SETTLE !
Sumber: Hazwan Abdullah


Lupa Password Akaun BSN? Jangan Serabut, Ini Cara Tukar Password Online Banking

“Alamak! Lupa password BSN. Macam mana ni…”
Situasi di atas pasti pernah terjadi dan itu sudah tentunya membimbangkan anda lebih-lebih lagi jika melibatkan password akaun bank kerana risau kehilangan wang.

Jangan risau, jika anda terlupa password akaun bank BSN, di bawah merupakan langkah yang perlu dilakukan. Ikuti penerangan lanjut di bawah.
Baca juga: Cara Check Siapa Link Dengan Akaun Bank Anda, Elak Scammer!

CARA TUKAR PASSWORD BSN ONLINE BANKING

Pastikan guna pc/komputer/laptop dan make sure internet laju. Kalau tak ada pc dekat rumah boleh pergi cybercafe. Ini cara mudah untuk tukar password BSN korang.
1. Lepas dah mengadap komputer masing-masing, taip mybsn.com.my/mybsn/login/login.do. Jangan sesekali bukak melalui link yang tidak disahkan. Terus tekan forgot password.

2. Isi username, debit card number, no pin kad atm (benda ni akan muncul sejurus korang taip debit card number yang 16 number tu). Isi cvv (3 angka dekat belakang kad), expiry date (depan kad ada part dia tulis valid thru) serta ic korang. Tekan submit.

3. Lepastu tuliskan password baru korang. Part ni paling susah sebab korang wajib bagi password yang super strong, tak boleh biasa-biasa.

4. Taip balik password tadi pastu tekan request OTP.  Sudah dpt OTP, korang isi number tu dekat ruangan OTP NUMBER. Tekan submit.

Kalau tak ada apa-apa masalah dah, dia akan berjaya je. Kalau dia kata cannot proses tu maksudnya korang kena cuba balik buat malam malam time orang tak ramai online. Ataupun gagal sebab korang degil buat guna hp/password x strong/OTP salah dll kemungkinan.
Kalau yang berjaya tu tolong catat password dekat mana-mana. Sekali silap password pun akaun terus suspended. Nanti kena ulang balik proses yang sama. Kalau failed jugak sila call 1300881900.
Selamat mencuba dan moga bermanfaat.
Sumber: Facebook Izni Arshad


Tayar Tiba-Tiba Pecah, Ini Langkah Tukar Tayar Kaum Wanita Wajib Tahu!

“Alamak! Tayar pecah apa patut aku buat?”
Apa patut anda buat jika tayar kereta pancit, pecah atau bocor? Selalunya, kaum wanita akan call ayah, abang atau kawan lelaki untuk tolong. Jangan gelabah, ini langkah untuk anda tukar tayar kereta dengan betul dan cepat.

TAYAR PECAH

Pertama sekali, jika tayar kereta anda pecah di tengah jalan, buka hazard light dan pandu perlahan-lahan ke bahu jalan. Letakkan tanda segi tiga amaran sejauh 50 meter di belakang kereta anda.

LONGGARKAN SKRU
Seterusnya, longgarkan skru tayar menggunakan wheel brace.  Kemudian letakkan jack di bawah kereta berdekatan dengan tayar. Pusingkan jack mengikut arah jam supaya kereta naik. Ketinggian pasti muat untuk tayar yang hendak diganti.

KELUARKAN TAYAR
Buka kesemua skru dan keluarkan tayar yang telah pecah itu dan gantikan dengan tayar spare. Untuk letakkan tayar spare memerlukan tenaga yang lebih kerana anda perlu seimbangkan tayar dan ketatkan skru pada tayar pada masa yang sama.
KETATKAN SKRU

Setelah meletakkan tayar dan ketatkan skru. Perlahan-lahan turunkan kereta menggunakan jack dan pergi ke kedai tayar berdekatan untuk gantikan tayar baru.
Proses tukar tayar takde lah rumit sangat kan? Lepas ni, kalau emergency, bolehlah cuba tukar sendiri.


Cara Tukar Tiket AirAsia & Minta Refund Disebabkan COVID-19. Guna AVA Step-by-Step

Musim wabak COVID-19 ini menyebabkan ribuan orang terpaksa membatalkan penerbangan mereka, sama ada dari Malaysia ke luar negara atau sebaliknya.
Memang sedih dan agak kecewa, namun itulah langkah yang terbaik bagi membendung virus ini daripada terus berleluasa.

Bagi yang telah menempah tiket dan ingin menunda tarikh penerbangan, jom kita tengok cara tukar tiket AirAsia atau memohon refund menggunakan AirAsia Virtual Allstar (AVA) yang dikongsikan oleh saudara Hafidz Dz ini.
Cara Tukar Tiket Flight AirAsia & Minta Refund Guna AVA, Step-by-Step
Memandangkan aku dah berjaya tukar tarikh penerbangan yang baharu menggunakan AirAsia Virtual Allstar (AVA), so aku share cara-caranya dekat sini.

Harap dapat membantu kawan-kawan yang tanya cara tukar tiket AirAsia dalam gambar dekat bawah ni.

Maklumat Yang Diperlukan
Sebelum tu pastikan korang dah ada info ni :
1) PNR (no booking 6 aksara)
2) Nama keluarga/Nama ayah (ikut yang kita taip masa beli dulu)
3) Nama penumpang
4) Tarikh lahir penumpang
5) Emel yang dipakai masa beli tiket flight
6) Tarikh & masa yang korang nak tukar tu (jangan masa buat tu baru nk bincang or nak cari detail)
Tiada caj penambahan atau perbezaan harga tambang ye
*Bagi yang nak try minta refund AirAsia sebab tak naik flight hari ni atau semalam, boleh cek gambar last.
Step-by-Step: Cara Tukar Tiket AirAsia
1. Buka Apps AirAsia
Pergi bahagian Menu > Chat With Ava

2. Pilih ‘COVID-19’

3. Pilih ‘National Restricted To Travel’

4. Pilih ‘Move Flight’

5. Pilih ‘Yes’

6. Masukkan Nombor Booking

7. Masukkan Nama Family / Nama Ayah

8. Masukkan Nama Penumpang

9. Masukkan Tarikh Lahir

10. Masukkan E-mail

11. List Recovery Option > Move Flight

12. Nanti akan keluar ‘Flight Sector’

13. Pilih Tarikh Baru

14. Pilih Masa Berlepas

15. Confirmkan Flight Detail

16. Itirenari Baru Akan Dihantar Ke E-mail

Selesai.
Boleh cek e-mail untuk itirenari baru tadi.
* Cara Minta Refund AirAsia

Semoga dapat membantu sedikit sebanyak disaat kita semua sedang gundah.
Tapi bagi yang nak tukar tu, kalau flight lambat lagi (contohnya bulan 5 atau 6), seeloknya bagi peluang orang lain yang tarikh penerbangan dalam beberapa hari ni terlebih dahulu. Ini penting supaya line AVA tak sesak. Sama-sama amalkan sikap toleransi ye.
*masa dalam screenshot tu berbeza sebab buat banyak kali dari malam tadi dan saya memang tak ada dapat e-mail dari pihak AirAsia mengenai cancellation flight.
**flight dalam tempoh 48 jam maybe AVA tak boleh buat dan kena pergi ke kaunter untuk berurusan terus dengan pihak AirAsia.
Kawan-kawan yang rasa post ni bermanfaat untuk kalian please doakan urusan aku untuk tinggal bersama isteri dan anak dipermudahkan. Amin…

***Cara tukar flight AirAsia dan mohon refund tiket disebabkan COVID-19 ini dikongsikan oleh Hafidz Dz menerusi Facebook. Sebarang pertanyaan atau maklumat lanjut boleh rujuk dalam post asal beliau di SINI.


Cara Tukar Tombol Pintu Sendiri, Senang Je Rupanya!

Pasti pernah terjadi tombol pintu rosak atau sukar untuk dibuka kan? Tetapi disebabkan tidak mempunyai kemahiran, maka tombol pintu yang rosak tadi dibiarkan sahaja. Namun begitu, kemahiran boleh diasah kerana menukar tombol pintu merupakan kemahiran asas yang perlu diketahui oleh umum.
Oleh itu, satu perkongsian yang telah dimuat naik oleh pengguna Facebook @Ariff Mohtar mengenai cara menukar tombol pintu yang rosak tanpa perlu memanggil repairman.

Baca juga: Ketahui 5 Perkara Persiapkan Emosi & Adab Anak Lelaki Sebelum Remaja

TIPS TUKAR TOMBOL PINTU
Salam, tips D.I.Y kembali lagi, kali ini kami menunjukkan cara untuk menggantikan tombol pintu yang rosak. Benda simple saja, rugi kalau tak buat sendiri. Jika post ini bermanfaat, share lah ye, agar ramai boleh dapatkan manfaat ilmu percuma ini.

Barang-barang yang diperlukan adalah tombol pintu dan screw driver.

Tekan punat tersebut dengan pencungkil yang disediakan bersama tombol baru dan tarik tombol.

Tanggalkan cover tombol dan unscrew pelapik tombol.

Seterusnya tarik tombol keluar sepenuhnya dan hanya nampak lubang bulat pada bahagian tersebut sahaja.

Ulangi step 1 pada tombol baru untuk keluarkan kepala tombol.

Bahagian ini rumit sedikit, masukkan cangkuk pintu (1) ke dalam lubang sisi tombol (2).

Pastikan kemasukan kemas dan mencengkam tombol. Jika tidak, tombol tak boleh dipulas.

Bahagian rumit dah settle, sekarang screw balik penutup dan cover tombol.

Dah siap! Mudah saja tanpa perlu habiskan beratus pada repairman.

Sumber: Facebook Ariff Mohtar


9 Cara Turunkan Darah Tinggi Secara Semulajadi, Boleh Cuba!

Tekanan darah tinggi atau high blood pressure boleh membawa maut. Biasanya tekanan darah tinggi dirawat dengan ubatan. Walaupun ia berkesan, tetapi ubat darah tinggi punya kesan sampingan. Antara laporan kesan yang selalu diterima ialah kebas sampingan dan kaki cramp, pening dan insomnia.
Bagaimana kalau mahu tangani tekanan darah tinggi secara semulajadi. Adakah caranya? Jangan risau, setiap masalah pasti ada penyelesaian. Di bawah kami kongsikan 9 cara turunkan darah tinggi secara semulajadi. Jom cuba!

Baca juga: Ini Rawatan Kecemasan Jika Melecur, Jangan Salah Langkah Lagi Teruk!
9 CARA TURUNKAN DARAH TINGGI SECARA SEMULAJADI

Hasil banyak kajian tunjukkan 9 cara ini berkesan turunkan tekanan darah tinggi:

1. JALAN LAJU
Kajian mendapati jalan laju dapat turunkan tekanan darah sehingga 8mmHg. Senaman bantu jantung guna oksigen dengan lebih efisien. Jantung tidak perlu bekerja keras mengepam darah.
2. BERNAFAS SECARA DALAM
Caranya ialah dengan menarik nafas melalui hidung secara perlahan pada kiraan 5. Tahan sebentar nafas pada kiraan 4. Lepaskan perlahan pada kiraan lapan melalui mulut.

3. AMBIL MAKANAN TINGGI POTASSIUM
Menurut kajian dari Northwestern University, manusia perlukan 2000-4000mg potassiuk setiap hari. Sumber terbaik potassium boleh diambil dari pisang, ubi keledek, beetroots, tembikai, bayam dan ikan salmon.
4. ElAKKAN GARAM
Hati hati dengan makanan tinggi garam. Kebanyakan makanan segera, bergoreng dan dimasak di kedai punyai kandungan garam tinggi.
5. AMBIL DARK CHOCOLATE 70%

Minuman dibuat dari Dark Chocolate 70% ke atas. Flavanols dalam dark chocolate jadikan pembuluh darah lebih elastik atau anjal.
6. AMBIL SUPLEMEN CoQ10
Kajian ke atas 12 penyelidikan dapati suplemen turunkan tekanan darah hingga 17mmHg/10mmHg. Sebabnya? Ia besarkan pembuluh darah.
7. ELAK AMBIL MINUMAN BERKAFEIN
Kafein sebabkan pembuluh darah mengecil. Kajian dari Duke University dapati pengambilan kopi tinggikan tekanan darah.
8. MINUM TEH HIBISCUS
Kajian dari Tuft University dapati mereka yang minum teh ini turun systolic blood pressure sebanyak 7 poin dalam masa 6 minggu.

9. BELAJAR CARA KURANGKAN STRES
Cari hobi atau buat aktiviti chill out secara terancang. Selain membaca, zikir, meditasi, dengar muzik juga sangat membantu.  Tekanan darah tinggi boleh mengundang maut. Bahaya yang tidak terlihat.
9 cara ini bantu sekiranya dilakukan secara konsisten. Perubahan bermula dari diri sendiri. Cari titik kekuatan. Besarkan titik itu. Bertindaklah. Sekiranya anda didiagnos dengan darah tinggi, dan sedang mengambil ubat, dapatkan konsultasi dari pengamal perubatan.
Sumber: Facebook Dr Rizal Abu Bakar


15 Cara Turunkan Darah Tinggi Secara Semulajadi & Dibuktikan Oleh Kajian

“Aduh tingginya bacaan darah aku ni… Patutlah rasa pening, loya semacam je. Macam mana cara turunkan darah tinggi dengan cepat ye?”
Hipertensi atau Penyakit Darah Tinggi adalah salah satu penyakit yang semakin popular di kalangan kita.

Menurut artikel Harian Metro bertariikh 20 Julai 2020, dilaporkan seramai 6.4 juta rakyat Malaysia dewasa kini menghidap penyakit darah tinggi atau hipertensi malah lebih teruk apabila ada tidak mengetahui mereka menghidap penyakit itu.
Lebih menakutkan lagi, peratusan hipertensi di Malaysia adalah lebih tinggi dari purata global, dan antara tertinggi di rantau Asean. Peratusan hipertensi juga meningkat dengan umur.

Menurut laman web MyHealth KKM, Hypertensi atau Tekanan Darah Tinggi boleh dirawat tanpa menggunakan ubat-ubatan jika ia masih berada pada peringkat awal.

15 Cara Turunkan Darah Tinggi Melalui Pemakanan
Berdasarkan kajian yang dilaporkan menerusi artikel Medical News Today, terdapat 15 cara turunkan darah tinggi secara semulajadi yang boleh dicuba iaitu melalui makanan ini:
1. Strawberi dan Blueberry
Blueberry dan strawberi mengandungi sebatian antioksidan yang disebut anthocyanin, iaitu sejenis flavonoid.
Penyelidik mendapati bahawa mereka yang mempunyai pengambilan anthocyanin tertinggi – terutamanya dari blueberry dan strawberi – mengalami penurunan risiko tekanan darah tinggi sebanyak 8 peratus, berbanding mereka yang mempunyai pengambilan anthocyanin yang rendah.
Anda boleh menikmati buah-buahan ini sebagai snek sihat atau atau tambahkannya ke dalam smoothie dan oatmeal. Sedap!
http://inspiyr.com/
2. Pisang
Pisang amat sinonim dengan potassium, iaitu sejenis mineral yang berperanan penting dalam menguruskan darah tinggi. Satu pisang bersaiz sederhana mengandungi sekitar 422 miligram potassium.
Menurut American Heart Association, potassium mengurangkan kesan natrium dan mengurangkan ketegangan di dinding saluran darah.
Walau bagaimanapun, jika anda mengalami masalah buah pinggang, anda dinasihatkan agar mengawal pengambilan potassium kerana terlalu banyak juga boleh membahayakan.

3. Jus Ubi Bit (Beetroot)
Pada tahun 2015, para penyelidik melaporkan bahawa minum jus bit merah menyebabkan tekanan darah rendah pada orang yang menderita hipertensi yang minum 250 mililiter, kira-kira 1 cawan, jus setiap hari selama 4 minggu.
Para penyelidik melihat beberapa kesan positif dalam masa 24 jam.
Dalam kajian ini, mereka yang minum 1 cawan jus bit setiap hari mengalami penurunan tekanan darah rata-rata sekitar 8/4 milimeter merkuri (mm Hg).
Bagi banyak orang, perubahan ini membawa tekanan darah mereka dalam lingkungan normal. Rata-rata, ubat tekanan darah tunggal mengurangkan tahap sebanyak 9/5 mm Hg.
Para penyelidik mencadangkan bahawa kadar nitrat inorganik bit yang tinggi menyebabkan penurunan tekanan darah.
Jadi, tak salah jika anda cuba untuk minum segelas jus ubi bit, menambah ubi bit ke dalam salad, atau menyediakannya bersama sayur-sayuran sebagai lauk yang sihat.
Ubi bit atau ‘beet root’
4. Coklat Gelap
Macam tak percaya, salah satu cara turunkan darah tinggi adalah melalui snek yang disukai ramai iaitu coklat gelap.
Tinjauan terhadap 15 percubaan menunjukkan bahawa coklat yang kaya dengan koko mengurangkan tekanan darah pada orang yang menderita hipertensi atau prehipertensi.
Namun, anda haruslah memilih coklat berkualiti tinggi yang mengandungi minimum 70 peratus koko, dan mengambilnya secara sederhana sahaja iaitu hanya sekeping sehari berukuran kira-kira 1 oz.

5. Kiwi
Mengambil buah kiwi setiap hari boleh menjadi salah satu cara mengurangkan tekanan darah tinggi, menurut hasil satu kajian.
Para penyelidik membandingkan kesan epal dan kiwi pada orang yang mempunyai tekanan darah tinggi.
Mereka mendapati bahawa makan tiga buah kiwi sehari selama 8 minggu mengakibatkan pengurangan tekanan darah sistolik dan diastolik yang lebih ketara, berbanding dengan makan sebiji epal sehari untuk tempoh yang sama.
Penyelidik mengesyaki bahawa bahan bioaktif pada buah kiwi menyebabkan pengurangan tersebut.
Kiwi juga kaya akan vitamin C, yang dapat memperbaiki bacaan tekanan darah secara signifikan pada orang yang mengkonsumsi sekitar 500 mg vitamin setiap hari selama sekitar 8 minggu.
Foto Kredit: lekhafoods.com
6. Tembikai
Tembikai mengandungi asid amino yang disebut citrulline, yang dapat membantu mengawal tekanan darah tinggi.
Bagaimana?
Citrulline ini membantu tubuh menghasilkan oksida nitrat, gas yang melonggarkan saluran darah dan mendorong kelenturan pada arteri.
Kesan ini membantu aliran darah, yang dapat menurunkan tekanan darah tinggi.
Foto Kredit: hdwalpapersnew.net
7. Oat
Oatmeal tinggi serat, rendah lemak dan rendah garam. Ini merupakan menu makanan untuk penderita darah tinggi yang sesuai dimakan sebagai sarapan.
Oat juga mengandungi sejenis serat yang disebut beta-glukan, yang dapat menurunkan kadar kolesterol darah.
Beta-glukan juga dapat menurunkan tekanan darah, menurut beberapa penyelidikan.
Foto Kredit: Food NDTV
8. Sayuran Hijau
Satu lagi cara turunkan darah tinggi adalah melalui sayuran hijau berdaun kerana ia kaya dengan nitrat.
Selain digunakan dalam masakan, sayur-sayuran ini boleh dikisar dan diminum dalam bentuk ‘smoothie’ atau jus.
Beberapa penyelidikan menunjukkan bahawa makan 1-2 hidangan sayur-sayuran kaya nitrat setiap hari dapat mengurangkan tekanan darah tinggi hingga 24 jam.
Menurut DoctorOnCall, sayuran hijau juga mengandungi banyak potassium yang membantu membuang sodium dalam air kencing anda.
Sekiranya kandungan sodium dapat dikurangkan dalam badan, maka tekanan darah akan turut menurun.
Contoh sayur-sayuran ini ialah:

Bayam
Kangkung
Daun salad
Sawi

http://www.freemalaysiatoday.com/
9. Bawang Putih
Bawang putih adalah makanan antibiotik dan antifungal semula jadi. Bahan aktif utamanya, allicin, sering bertanggungjawab untuk faedah kesihatan yang berkaitan.
Beberapa penyelidikan menunjukkan bahawa bawang putih meningkatkan pengeluaran oksida nitrat dalam badan, yang membantu otot licin untuk berehat dan saluran darah melebar. Perubahan ini dapat mengurangkan tekanan darah tinggi.
Satu kajian lain pula melaporkan bahawa ekstrak bawang putih mengurangkan tekanan darah sistolik dan diastolik pada orang yang hipertensi.
Ia juga dapat digunakan sebagai penyedap makanan semulajadi dan sekaligus membantu kita mengurangkan penambahan garam atau MSG ke dalam masakan.

10. Tempe
Makanan yang difermentasi kaya dengan probiotik, bakteria bermanfaat yang berperanan penting dalam menjaga kesihatan usus.
Menurut beberapa kajian, probiotik dalam tempe dan yogurt boleh memberi kesan sederhana pada tekanan darah tinggi.

11. Biji-bijian dan Kekacang (Lentil)
Biji-bijian tanpa garam seperti kuaci dan biji labu yang dipanggang sangat tinggi dengan potassium, magnesium dan mineral lain yang boleh merendahkan tekanan darah.
Antara contoh kekacang yang mudah didapati di negara kita termasuklah

dhal
kacang kuda
kacang pis, atau
jagung.

Kita boleh tambahkan biji-bijian pada salad anda untuk keranggupan atau makan sebagai snek.

12. Yogurt Dan Susu Skim
Susu skim tinggi kalsium dan rendah lemak.
Kedua-dua kriteria ini penting dalam mengawal tekanan darah.
Sekiranya anda tidak suka susu, yogurt boleh menjadi pengganti.
Menurut American Heart Association, wanita yang makan 5 atau lebih hidangan yogurt dalam seminggu mempunyai dua puluh peratus penurunan dalam risiko untuk mereka menghidapi hipertensi.
Namun, berhati-hatilah ketika memilih yogurt supaya tidak mengambil yang tinggi kandungan gulanya.

13. Delima
Minum 1 cawan jus delima setiap hari selama 28 hari dapat menurunkan tekanan darah tinggi dalam jangka pendek, menurut hasil kajian dari tahun 2012. Para penyelidik mengaitkan kesan ini dengan kandungan antioksidan buah.
Ada yang suka makan buah delima dan ada orang yang lebih suka meminum jusnya.
Tapi ingat, semasa membeli jus delima yang telah dipek, periksa labelnya terlebih dahulu untuk memastikan bahawa tidak ada gula tambahan di dalamnya ok!
Foto Kredit: healingthebody.ca
14. Kayu Manis
Kayu manis juga dapat membantu mengurangkan tekanan darah, sekurang-kurangnya dalam jangka pendek.
Analisis daripada kajian menunjukkan bahawa kayu manis menurunkan tekanan darah sistolik jangka pendek sebanyak 5.39 mm Hg dan tekanan darah diastolik sebanyak 2.6 mm Hg.
Tambahkan kayu manis ke dalam diet dengan menaburkannya ke atas oatmeal atau buah yang baru dicincang, sebagai alternatif kepada gula. Kayu manis boleh dibeli dalam pelbagai bentuk.
http://www.vivirbienesunplacer.com/
15. Minyak Zaitun
Minyak ini merupakan contoh lemak yang baik untuk kesihatan.
Minyak zaitun mengandungi polyphenol, kompound yang boleh mengurangkan keradangan serta tekanan darah.

Makanan Yang Perlu Dijauhi Oleh Pesakit Darah tinggi
Walaupun beberapa makanan boleh melegakan hipertensi, beberapa makanan yang lain dapat menyebabkan peningkatan tekanan darah yang agak ketara dan perlu dijauhi oleh pesakit darah tinggi.
Antaranya:
1. Garam
Natrium dapat meningkatkan tekanan darah dengan ketara. Menurut penemuan tinjauan dari tahun 2013, menurunkan pengambilan garam sebanyak 4.4 gram setiap hari mengurangkan tekanan darah sistolik dan diastolik.
2. Kafein
Kafein dalam kopi, teh, soda, dan minuman tenaga boleh menyebabkan lonjakan tekanan darah jangka pendek.
Tinjauan mendapati bahawa minum sehingga 2 cawan kopi yang kuat dapat meningkatkan tekanan darah sistolik dan diastolik selama 3 jam setelah dimakan.
3. Alkohol
Pengambilan alkohol bukan saja menyebabkan peningkatan tekanan darah secara mendadak, malah ia juga meningkatkan risiko kegagalan jantung, strok, barah, dan kegemukan.
4. Bahan Perasa Segera
Selain itu, KKM juga menyarankan agar pesakit darah tinggi cuba ELAKKAN penggunaan :

Monosodium glutamate (MSG)
Serbuk/kiub perasa
Perencah yang mengandungi MSG.
Kaedah memasak yang menggunakan bahan mentah, sos, atau perasa yang tinggi garam (natrium) perlu dikurangkan dan digantikan dengan perisa dan perasa semula jadi seperti yang disebutkan di atas.

Pelan Pendekatan Pemakanan Untuk Hentikan Hipertensi (DASH) untuk memerangi tekanan darah tinggi adalah disarankan dengan 2 peringkat iaitu :

Pelan pengambilan natrium 1500 miligram (mg) sehari
Pelan pengambilan natrium 2300 mg sehari.

Selain mengamalkan diet rendah sodium, individu yang mempunyai tekanan darah tinggi mungkin perlu mengurangkan pengambilan kalori dan mengekalkan berat badan normal.

Individu yang mempunyai berat badan berlebihan perlu menurunkan berat badan.
Berat badan berlebihan merupakan satu lagi faktor yang menyumbang kepada tekanan darah tinggi.
DASH merangkumi makanan yang tinggi serat dan protein dan kaya dengan kalium, magnesium dan kalsium – semua nutrien ini diperlukan untuk membantu mengurangkan tekanan darah tinggi.

*Sumber:

https://www.medicalnewstoday.com/articles/322284#fifteen-foods-that-help-to-lower-blood-pressure
http://www.myhealth.gov.my/tips-penyediaan-makanan-untuk-pesakit-hipertensi/
http://www.myhealth.gov.my/tekanan-darah-tinggi-hipertensi/
https://www.doctoroncall.com.my/soalan/makanan-darah-tinggi


Cara Tutup Setting Aktiviti Luar Facebook, Lebih Selamat & Susah Nak Hack!

Setiap hari pasti ada sahaja berita mengenai akaun bank atau Facebook digodam oleh orang yang tidak bertanggungjawab dan menyebabkan kerugian wang dalam jumlah yang besar.
Bagi mengelakkan perkara ini terus terjadi, anda dinasihatkan untuk tutup setting aktiviti di luar Facebook melalui aplikasi Facebook supaya lebih selamat dan mengurangkan risiko digodam. Berikut merupakan langkah-langkahnya.

Baca juga: Cara ‘Unlinked’ Akaun Tabung Haji Dengan Maybank2U Jika Risau Duit Lesap Kerana Scammer
CARA TUTUP SETTING AKTIVITI LUAR FACEBOOK, LEBIH SELAMAT & SUSAH KENA HACK!
Banyak dah ni orang hack account bank kita. Facebook pun boleh tengok apa aktiviti kita di luar Facebook seperti Maybank, Cimb dan apaa-apa aplikasi yang kita guna. Jadi, lebih baik tutup aktiviti luar Facebook sebelum apa-apa terjadi. Dekat sini saya sertakan sekali cara-caranya.

1. Klik 3 garis di atas.

2. Tekan setting.

3. Tekan off-facebook activity.

4. Akan keluar semua aktiviti yang anda buat luar dari Facebook.

5. Tekan disconnect future activity untuk off.

6. Klik pada button biru ini untuk off.

7. Tekan turn off dan akan ambil masa selama 48 jam untuk disconnect semua aktiviti.

Mudah kan? Semoga manfaat dan selamat mencuba.
Sumber: Facebook Muhammad Shah


Cara Tutup Setting Di Facebook, Baru Kurang Risiko Kena Godam!

Kebelakangan ini, terlalu banyak isu penggodaman akaun bank yang timbul sehingga menimbulkan rasa gerun dalam kalangan rakyat. Ia berlaku tanpa disedari pemilik akaunnya, bila semak duit telah pun ditolak sehinggakan besar jumlah wang yang diambil.
Pelbagai cara telah dikongsikan untuk elak daripada menjadi mangsa penggodaman, antaranya ialah jangan tekan sembarangan pautan yang muncul. Selain itu, cara-cara yang dikongsikan oleh saudara Muhammad Shah boleh juga diikuti sebagai langkah berjaga-jaga. Jom lakukan!

Baca juga: Wanita Kongsi Cara Suami ‘Trace’ Telefon Pintar Yang Hilang Guna Akaun Google, Kagum!
BILA BANYAK SANGAT ISU ‘HACK’ AKAUN BANK, LEBIH BAIK AMBIL LANGKAH BERJAGA-JAGA
Gambar hiasan: Freepik.com

Banyak dah ni orang hack hack account bank kita. Facebook pun boleh tengok apa aktiviti kita di luar Facebook seperti Maybank,CIMB dan apa-apa aplikasi yang kita guna. So, better offkan sebelum apa-apa terjadi.

Dekat sini aku sertakan sekali cara-caranya. Palataou atau tak, terserah duit korang bukan duit aku.
CARA TUTUP ‘SETTING’ DI FACEBOOK, ELAK KENA GODAM:
1. TEKAN ‘3 LINE’ DI ATAS KANAN

2. TEKAN TETAPAN (SETTING)

3. PILIH ‘OFF-FACEBOOK ACTIVITY’

4. BOLEH LIHAT AKTIVITI LUAR DARI APLIKASI FACEBOOK

5. TEKAN ‘DISCONNECT FUTURE ACTIVITY’

6. KLIK ‘OFF’ & BUTTON AKAN BERTUKAR KELABU

7. TEKAN ‘TURN OFF’ LAGI

Sumber: Facebook Muhammad Shah


Rupanya Ada Cara Uji Bantal Yang Dah ‘Expired’. Boleh Beli Baru Dah Tu!

CARA UJI BANTAL SAMA ADA MASIH ELOK ATAU DAH EXPIRED – BOLEH CUBA!
Bila agaknya kali terakhir anda beli bantal tidur yang baru?

Mungkin kebanyakan orang (termasuk juga kami) yang dah lama tak beli bantal baru… Yelah, yang lama masih ada dan boleh je guna kan?
Tapi, tahukah anda bahawa bantal ni pun ada expired date jugak tau!

Kebiasaannya bantal yang sudah terlalu dan melepasi ‘tarikh luput’ ini akan berasa nipis, berketul-ketul dan tidak dapat memberi sokongan yang sesuai ketika tidur.

Menurut seorang pengguna Tiktok, @mama_mila_ aka Chantel, ada cara untuk kita check sama ada bantal kita tu dah expired atau masih elok lagi.
Jom tengok caranya di bawah ini.
Cara Uji Bantal Sama Ada Masih Elok Atau Expired
Caranya mudah saja, cuba lipatkan bantal anda kepada 2.
Kemudian pegang selama 30 saat dan lepaskan.
Jika bantal anda kembali kepada bentuk asal, maksudnya bantal anda masih elok dan sesuai digunakan untuk sokongan ketika tidur.
Jika ia kekal terlipat dan tidak kembali kepada bentuk asal, maksudnya anda mungkin perlukan bantal baru!
  @mama_mila_ When was the last time you went pillow shopping? ☁ #bedroomcheck #hometips ♬ Sweet Dreams – Trinix
Walaubagaimanapun, ujian ini lebih sesuai untuk bantal sintetik. Bantal jenis poli-kluster / down pillow contohnya, sememangnya terdiri daripada material yang empuk dan boleh dibentuk walaupun baru dibeli.
Tambahnya lagi, kadangkala bantal ini walaupun dari luar kelihatan bersih dan cantik, namun di dalamnya tidaklah sebersih mana.
Seeloknya, bantal juga perlu dicuci dan dikeringkan untuk mengelakkan bakteria dan kuman.
Jadi, agaknya dah boleh beli bantal baru ke?

*Sumber: @mamamia via Diply

Baca juga : 10 Peralatan Untuk Family Camping Yang Best & Selesa!


Dituduh Mandul Oleh Ibu Mentua & Hampir Bercerai, Rupanya Suami Yang ‘Problem’…

Sudah pasti bagi setiap pasangan yang dah mendirikan rumahtangga inginkan zuriat. Tidak kira cepat atau lambat, apabila dikurniakan zuriat, maka lengkaplah institusi keluarga berkenaan. Namun, tidak semua diberikan kemudahan rezeki ini ada juga yang terpaksa berdepan dengan situasi apabila dipandang rendah oleh keluarga.
Apa yang lebih menyedihkan, apabila terdapat senario di mana si isteri lazimnya akan dipersalahkan oleh keluarga mentua dan dituduh menjadi punca utama mengapa masih belum dikurniakan cahaya mata.

Baca juga: ‘Bila Nak Ada Anak?’-Miliki 2 Rahim, Wanita Kongsi Video Sebak Sering Ditanya Soal Zuriat
DITUDUH MANDUL OLEH IBU MENTUA

Seperti kisah yang dikongsi Infobumildansikecil menerusi satu video yang dimuat naik di laman TikTok, meraih perhatian ramai menceritakan nasib yang menimpa seorang wanita ‘malang’ apabila asyik dipersalahkan oleh ibu mentua sendiri kerana belum dikurniakan rezeki untuk mengandung.

Kisahnya bermula apabila pasangan ini datang ke klinik bagi membuat pemeriksaan lanjut dan menceritakan mereka sudah pun mendirikan rumah tangga selama 11 tahun. Apa yang lebih mengejutkan, apabila mereka hampir bercerai kerana pihak keluarga mentua mendakwa menantunya mandul dan tidak dapat memberikan zuriat buat anak lelaki mereka.
Hampir bercerai kerana pihak keluarga suami cakap isteri mandul. Hasil pemeriksaan mendapati rahim wanita itu normal dan tidak mempunyai sebarang masalah dan boleh mengandung seperti biasa.
RUPANYA-RUPANYA SUAMI YANG ADA ‘MASALAH’

Namun, dakwaan yang dilemparkan oleh ibu mentua meleset sama sekali apabila doktor menjelaskan hasil laporan makmal menyatakan sperma lelaki berkenaan mempunyai masalah Teratozoospermia (Pemeriksaan air mani mendapati sebanyak lebih 40% sperma dalam air mani mempunyai bentuk yang tidak normal).
Suami mengalami teratozoospermia

Pada masa yang sama, doktor ini sempat menceritakan lebih 50% kes kemandulan adalah berpunca daripada pihak suami sendiri. Di hujung video tersebut, wanita ini menjelaskan dia sama sekali tidak akan berputus asa dan akan tetap berusaha bersama suaminya bagi mendapatkan anak kandung sendiri.
Video penuh:

IMG_3510

Sumber: Tiktok @infobumildansikecil


Elak Kecewa Dapat Baju Salah Saiz, Ini Cara Ukur Baju Dengan Betul

Nak beli baju secara atas talian, tapi tak tahu muat ke tak. Bila ukur, rupanya salah teknik! Alih-alih yang sampai baju salah saiz dan tidak dapat digunakan. Untuk mengelakkan kerugian dan perkara sama berulang lagi, hari ini penulis kongsikan cara ukur baju dengan mudah. Barulah yakin nak beli baju online. Betul tak?
Baca juga: Runsing Cari Warna Baju Raya? Nah, Ini 23 Idea Padanan Baju & Tudung, Memang Cun Habis!

CARA UKUR BAJU DENGAN MUDAH, BARU TAK SALAH SAIZ

1. BAHU

Diukur di bahagian belakang daripada tulang bahu kanan ke tulang bahu kiri. Lalukan sedikit di atas pangkal leher.

2. DADA
Diukur keliling dada dari belakang sehingga melalui mercu dada.
3. PINGGANG BAJU
Ukuran pinggang untuk baju sahaja iaitu keliling pinggang yang paling ramping.
4. PINGGANG KAIN
Ada yang sama ada yang tidak dengan pinggang baju. Bagi yang memakai low waist, ukur dibahagian tersebut
5. PUNGGUNG
Ukuran diambil daripada puncak punggung yang paling menonjol sehingga ke perut . Bagi yang perut agak buncit atau mengandung, ukur dari belakang punggung hingga perut yang paling tinggi . Jika tidak sendat nanti kain di bahgian perut.
6. LABUH LENGAN
Bengkokkan sedikit tangan dan ukur dari tulang bahu ke labuh lengan yang dikehendaki. Tangan dibengkokkan untuk memberi labuh yang sebenar.

7. LEHER
Ukur dari belakang leher sehingga ke tulang leher hadapan.
8. LABUH BAJU
Sebaik-baiknya ukur dari hadapan melalui dada sehingga labuh yang dikehendaki. Ukuran melalui dada supaya baju tidak terjongket atau singkat.
9. LABUH KAIN
Ukur daripada pinggang kain terus ke lantai atau bawah tapak kaki. Pastikan anda tidak memakai kasut. Kalau untuk kasut tumit tinggi, lebihkan sedikit ukurun untuk tumit.
10. LABUH JUBAH
Ukur daripada bahu bersebelahan dengan pangkal leher melalui dada sehingga labuh yang dikehendaki.
Pastikan ukur betul-betul ya. Kalau terlalu kecil atau besar, menangis nanti!
Semoga artikel ini memberi manfaat kepada anda semua.
Baca juga: Alamak! Bra Tak Basuh Dah 5 Hari, Boleh Ke Pakai Banyak Kali?
Sumber: Facebook Ida Ismail


Cara Dapatkan Ukuran Saiz Bra Yang Betul Supaya Payudara Sentiasa ‘Selamat’ & Selesa

“Apa ntah size bra aku ni, dah lupa dah. Selalu asyik tersilap pilih saiz je..”
Sudah menjadi biasa dalam kalangan wanita yang asyik tersalah pilih saiz pakaian dalam atau bra. Bukan itu sahaja, ada juga yang masih tidak tahu bagaimana cara pemilihan saiz bra yang betul supaya anda mendapat keselesaan. Saiz bra dengan cup yang betul juga sebenarnya membantu bagi menampakkan pakaian yang dipakai nampak kemas tanpa sebarang ‘benjolan’ yang tidak diingini.

Oleh itu, ini cara mudah untuk anda mengukur saiz pakaian dalam dengan betul supaya mendapat keselesaan sepanjang hari!
CARA UKUR SIZE BRA DENGAN BETUL

1.Ukur band size
Inilah kalau tersalah pilih saiz, pasti akan rasa tidak selesa kerana akan berasa sedikit ketat di bahagian bawah dada.

Pastikan anda menggunakan tali pita pengukur dan berdiri di hadapan cermin supaya mudah untuk mendapat saiz ukuran yang betul. Jika anda mendapat ukuran yang ganjil, genapkan kepada nombor yang seterusnya.

2.UKURAN LILITAN PAYUDARA
Seterusnya adalah ukuran lilitan payudara. Ukuran lilitan payudara adalah bagi menentukan saiz cup bra yang sesuai.

3.Tentukan saiz cup bra

*Mudah kan? Jadi, selepas ini anda tidak salah lagi dalam pembelian bra dan mendapat saiz dan keselesaan yang betul apabila memakainya sepanjang hari.
Sumber: Twitter @iffahannah


Cara Ukur Kasut Budak Dengan Tepat & Rujukan Carta Saiz. Barulah Tak Silap Beli Online

“Eh, berapa saiz kasut untuk umur 3 tahun ni? Dekat kasut tengok nombor lain, dekat sini lain pulak saiznya. Macam mana cara ukur saiz kasut anak ni ye?”
Mesti ada mak ayah yang tak pasti saiz kasut anak anda berapa kan?

Ada yang fobia nak beli kasut anak online sebab tersalah saiz. Frust sangat sebab dah lama tunggu design tu dan harga pun boleh tahan mahal kan.
Kalau kita yang dewasa ni, jaranglah saiz kasut tu berubah-ubah. Tapi budak-budak yang tengah membesar ni kita kena selalu ukur dan check sebelum beli untuk pastikan kasut yang dibeli tu tak terlalu kecil atau terlalu besar.

Di sini kami kongsikan cara paling mudah dan tepat ukur kaki anak anda dulu sebelum membeli kasut yang dikongsikan oleh penjual kasut sendiri.

Cara Ukur Saiz Kasut Budak Dengan Tepat & Mudah
Ini kami kongsikan 3 langkah mudah untuk ukur kaki anak anda.
1. Lukis kaki anak di atas kertas.
Bubuh kaki anak atas kertas kosong dan lepas tu kita tekapkan saja.

2. Ukur
Bila dah dapat lukisan tu, barulah kita ukur guna pembaris. Kat mana nak ukur?
Ambil ukuran pada jarak yang paling panjang. Tak ada tali tape guna pembaris pun boleh.
Foto Kredit: Zuk Zuhaiza
3. Tambah 1 cm
Lepas tu kita tambah 1 cm daripada ukuran tu. Jangan tambah lebih-lebih tau!
Inilah ukuran kaki anak kita yang paling tepat.
3. Rujuk Carta Saiz
Akhir sekali, kita rujuk carta saiz ni.
Dari ukuran cm ke inci, ada ukuran saiz US, UK dan EU.
Boleh save dalam handphone terus supaya mudah nak bila nak guna nanti.

Cara Alternatif
Ok satu lagi cara mudah, katalah anak jenis susah nak bagi kerjasama atau anak tak ada depan kita untuk kita ukur sekarang – boleh guna cara ni.
Caranya, ambil kasut / selipar yang anak pakai (yang muat elok) dan terus ukur jarak terpanjang.
P/S: Kalau dah ada saiz kat belakang boleh rujuk terus carta tadi macam gambar di bawah ni.
Foto Kredit: Kasut Budak Bundle Sakeenah
Ok mudah kan?
Semoga perkongsian ini dapat membantu ibu ayah mendapatkan saiz kasut anak yang tepat dan selesa.
Jadi lepas ni taklah takut-takut nak beli kasut anak online lagi kan?
Jom kongsikan pada semua jika anda rasa ia bermanfaat.
Baca juga: Cara Basuh Baju Putih Tanpa Menyental. Tetap Macam Baru Walau Dah Berkali Pakai!
Terima kasih!
(*Kredit info & gambar: Zuk Zuhaiza & Kasut Budak Bundle Sakeenah)


Lama Sungguh Kalau Beli Coli, Ini Tips Pilih Bra & Cara Ukur Yang Betul, Barulah Payudara Selesa!

Masih terdapat wanita di luar sana yang mempunyai masalah dengan cara ukur saiz bra yang betul. Malah, setiap wanita pasti tahu bahawa membeli bra baharu, boleh menjadi salah satu pengalaman membeli-belah yang paling mengelirukan dan mengecewakan!
Hal ini kerana, kaedah saiz yang membingungkan bersama-sama dengan pelbagai pilihan gaya yang tidak berkesudahan, membuatkan ia hampir mustahil untuk mencari bra yang sesuai dengan diri. Sudah pasti anda mahu memakai bra yang selesa dan membuatkan diri kelihatan bagus dan berasa hebat juga.

Baca juga: Ada 7 Jenis Sensori Untuk Anak Kenali Dari Kecil, Terutamanya Jenis Dua Terakhir Ini
Gambar hiasan: Icatnews – Shutterstock.

Kebiasaannya, pekerja di bahagian pakaian dalam wanita, ada menawarkan servis percuma untuk mengukur saiz bra pelanggan. Sama ada menggunakan pita ukur atau hanya menggunakan ‘tembakan mata’ sahaja.

Di sini, tukang ukur akan mengambil dua ukuran sekiranya mengunakan pita ukur. Di mana, satu di sekeliling badan di bawah payudara anda dan satu lagi di sekitar bahagian penuh payudara anda.
Andai anda berasa segan untuk meminta bantuan orang lain, apa kata anda cuba ukur bra sendiri di rumah dengan tips di bawah sebagai panduan.
CARA UKUR SAIZ BRA MENGGUNAKAN PITA UKUR

Anda boleh mengukur saiz bra sendiri di rumah dengan mengambil dua ukuran yang dinyatakan sebelum ini dengan pita ukur. Ini caranya:
1. UKUR LILIT BAJU DALAM
Ukur (inci) kawasan pinggang yang terletak betul-betul di bawah lilitan bra anda, bahagian bawah dada. Pastikan anda menarik pita pengukur dengan ketat tetapi jangan terlalu ketat.
2. UKUR SAIZ CUP
Kemudian, ukur di sekeliling badan pada bahagian payudara (di mana puting anda berada). Juga jangan terlalu ketat, cukup pastikan ia tidak terlalu longgar. Catat ukuran dalam inci.
3. KEPUTUSAN (A, B, C ATAU D)
Sebaik sahaja anda mempunyai dua nombor, anda perlu mencari perbezaan antara mereka untuk menentukan saiz cup anda. Saiz cup tolak saiz ukur lilit, perbezaan yang dicatatkan adalah saiz cup anda.

Jika saiz cup sama dengan saiz ukur lilit, anda adalah cawan A.
Jika saiz cup 1 inci lebih daripada saiz ukur lilit, anda adalah cawan B.
Jika saiz cup 2 inci lebih daripada saiz ukur lilit, anda adalah cawan C.
Jika saiz cup 3 inci lebih daripada saiz ukur lilit, anda adalah cawan D.
Jika saiz cup 4 inci lebih daripada saiz ukur lilit, anda adalah cawan DD.
Jika saiz cup adalah 5 inci lebih daripada saiz ukur lilit, anda adalah cawan E.
Dan sebagainya.

Sila ambil perhatian bahawa, ukuran ini adalah titik permulaan sahaja dan anda mungkin perlu mencuba banyak coli untuk mencari yang sesuai untuk anda.
TIPS MEMILIH BRA

1. Pastikan jalur memanjang di sekeliling belakang anda berasa tegang tetapi tidak terlalu ketat kerana ia merupakan sumber sokongan utama daripada bra anda. Kebanyakan sokongan harus datang dari jalur bra bukan tali bra.
Pemilihan bra yang salah, akan membuatkan anda berasa sangat tidak selesa dan akan menyebabkan bonjolan atau tanda yang tidak sedap dipandang.
2. Jika cup pada bra kelihatan berkedut atau mempunyai ruang di bawah lengan, kemungkinan saiz cawan terlalu besar untuk anda. Manakala sebaliknya, jika isi di bawah lengan atau bahagian atas cup bra membonjol, itu tandanya bra yang anda pakai terlalu kecil.
3. Kalau anda memakai bra berwayar, jalur bawah di bra harus diletakkan dengan kemas pada sangkar rusuk dan harus duduk tepat di antara payudara anda untuk memberikan ruang pemisahan dan sokongan yang baik.
4. Cuba pasangkan bra pada cangkuk tengah untuk memberi banyak ruang pelarasan, kerana badan anda mungkin berubah.
5. Jangan lupa untuk melaraskan tali bra untuk mencari kedudukan yang paling selesa untuk anda.
Anda sudah pun tahu cara mengukur dan memilih bra yang betul, lepas ini tiada masalah lagi untuk membeli bra. Barulah kekal selesa sepanjang hari!
Sumber: Let’s Talk Breasts


Cara Ukur Saiz Cincin Perempuan & Lelaki. Senang Nak Beli Online

CARA UKUR SAIZ CINCIN KAHWIN / NIKAH / TUNANG UNTUK LELAKI & PEREMPUAN
Ada tak bakal pengantin yang tengah pening sekarang sebab kedai emas tak buka untuk beli cincin?

Last choice yang kita ada sekarang ialah beli online je. Kalau nak tahu, sebenarnya Habib Jewels dan beberapa kedai emas lain pun dah ada dekat Shopee tau!
Pada waktu pandemik ini, mungkin juga ada sesetengah kedai barangan kemas yang tidak membenarkan anda untuk sarung cincin satu persatu untuk dapatkan saiz yang sesuai.

Jadi kalau anda masih tak pasti atau tak tahu cara ukur saiz cincin, di sini kami tunjukkan beberapa cara yang boleh digunakan.

Dah tak perlu ke kedai barang kemas semata-mata untuk ukur saiz cincin.
Saiz Cincin Yang Biasa Untuk Perempuan / Lelaki
Sebelum apa-apa, di sini kami nak kongsikan lebih kurang average size supaya kita boleh agak lebih kurang saiz cincin yang kita pakai.

Saiz cincin untuk jari perempuan biasanya bersaiz antara 3 ke 9. Saiz yang paling umum dibeli oleh perempuan ialah antara 5 ke 7.
Untuk lelaki pula, saiznya antara 6 ke 13. Saiz yang biasa dibeli pula antara 8 ke 10 ½ .

Untuk mengukur saiz jari dengan lebih tepat, anda boleh ikuti beberapa cara berikut :
Cara # 1 : Ukur Saiz Cincin Menggunakan Pita Pengukur
1. Lilitkan pita pengukur pada jari yang diinginkan. Pastikan anda lilit tidak terlalu ketat dan tidak terlalu longgar.
2. Tandakan pada bahagian pita pengukur bertemu. Catatkan panjang ukuran dengan unit mm.
3. Rujuk pada carta di bawah untuk ketahui saiz yang sesuai dengan jari anda.

Cara #2 : Ukur Saiz Cincin Menggunakan Kertas
Jika anda tiada pita pengukur, anda boleh gunakan kertas untuk mengukur saiz jari.
Caranya adalah seperti berikut :
1. Sediakan kertas, gunting, dan pembaris.
2. Gunting kertas menjadi satu strip panjang.
3. Lilitkan kertas pada jari yang dikehendaki. Tandakan pada tempat yang kertas bertemu apabila dililit.
4. Buka lilitan dari jari dan ukur panjangnya dalam unit mm.
5. Semak saiz cincin mengikut carta yang sama di bawah.

Cara #3 : Ukur Saiz Jari Menggunakan Cincin Sedia Ada
Anda ada cincin sendiri yang cukup selesa bila dipakai? Anda bolehlah ambil ukuran saiz cincin itu untuk rujukan. Caranya adalah seperti berikut :
1. Sediakan kertas, pembaris dan pensil yang betul-betul tajam diasah.
2. Lukiskan bulatan melalui bahagian dalam cincin di atas kertas. Pastikan bulatan dilukis dengan tepat untuk dapatkan saiz yang betul.
3. Dengan menggunakan pembaris, ukur diameter bulatan yang telah dilukis.
4. Rujuk pada carta di bawah untuk dapatkan saiz cincin anda.

Kredit Foto : nicolina.co.za

Baca juga: Cara Ukur Kasut Budak Dengan Tepat & Rujukan Carta Saiz
Tips Ukur Saiz Cincin

Jari pun boleh mengembang tau! Untuk dapatkan saiz jari yang lebih tepat, ukurlah pada waktu siang ketika cuaca lebih panas.
Untuk dapatkan saiz yang betul, anda dinasihatkan untuk ulang ambil ukuran sebanyak 3 ke 4 kali dan dapatkan saiz purata.
Ukurlah saiz jari yang anda selesa pakai cincin. Biasanya jari pada tangan dominan adalah lebih besar.
Jika ruas jari (knuckle) anda lebih besar daripada dasar jari, ambillah saiz ½ lebih besar. Nanti, tak adalah cincin tersangkut dekat ruas jari bila nak sarung nanti!
Saiz cincin juga berbeza mengikut jenis. Biasanya cincin belah rotan lebih besar ½ atau 1 saiz berbanding cincin bercorak keliling halus.

Zaman sekarang ini, anda tak perlu lagi gunakan pengukur cincin yang hanya boleh didapati di kedai barangan kemas.
Dengan cara-cara ini, anda bolehlah ukur siap-siap di rumah untuk ketahui saiz cincin anda.
Kalau dah tahu saiz, nak beli cincin ‘online’ dari rumah pun boleh! Nak buat surprise pun taklah takut tersilap saiz kan?
Untuk dapatkan saiz yang sesuai, pastikan anda mengambil ukuran beberapa kali dan ukurlah pada waktu siang, ketika itu jari anda ‘kembang’ sedikit.
Semoga tips ini bermanfaat dan selamat mencuba.
Sumber rujukan:

Macam Mana Nak Ukur Saiz Cincin Dengan Mudah? Boleh Cuba Cara Ini!
https://sinar.my/viral/trending/cara-yang-mudah-nak-ukur-saiz-cincin
HOW TO MEASURE YOUR RING SIZE
https://www.danielwellington.com/my/ring-size-information/
Top Tips to Measure Your Ring Size
https://nicolina.co.za/pages/ring-size-guide


Cara ‘Unlinked’ Akaun Tabung Haji Dengan Maybank2U Jika Risau Duit Lesap Kerana Scammer

Seperti mana kita tahu kehilangan wang akibat scammer semakin menjadi-jadi dan perkara tersebut sudah tentunya merisaukan ramai pihak lebih-lebih lagi jika anda menyimpan wang tabung haji di dalam akaun bank lain.
Sebagai langkah berjaga-jaga dan elak duit lesap dek kerana scammer, ikuti cara dikongsi Azila Mohd Kasim iaitu anda boleh unlinked akaun tabung haji dengan akaun perbankan anda. Berikut merupakan cara unlinked akaun tabung haji dengan Maybank2U.

Baca juga: Cara Check Siapa Link Dengan Akaun Bank Anda, Elak Scammer!
CARA UNLINKED AKAUN TABUNG HAJI DENGAN MAYBANK2U
Saya kongsikan cara linked dan unlinked akaun Maybank 2U daripada Akaun Tabung Haji.

– Buka website Maybank 2U yang baru. Bukan yang classic ya. Log in dan masukkan password.

– Pergi setting

– Tekan Accounts

4. Tekan Tabung haji

5. Tekan Accounts. Boleh Linked – bagi sesiapa belum pernah linked akan nampak ini atau boleh unlinked bagi yang telah linked kan.

– Ini pula cara unlinked daripada Akaun Tabung Haji. Tekan proceed.

*Untuk akaun bank lain, boleh hubungi khidmat pelanggan mereka. Semoga bermanfaat!
Sumber: Azila Mohd Kasim


Cara Untuk Cuci Berus Botol Susu Anak Menggunakan Cuka Yang ‘Confirm’ Bersih!

Bila anak selesai sahaja minum susu, apa yang anda perlu lakukan adalah untuk mencuci botol susu tersebut. Selalunya, proses mencuci botol susu turut melibatkan penggunaan berus pencuci yang khas untuk mencuci botol dengan bersih. Namun, sedarkan anda selama ini dimana berus botol itu juga perlu dicuci dengan sebersihnya? Haa, jangan ingat nak cuci botol susu sahaja kerana kerak-kerak susu pun akan melekat di berus kalau tidak dijaga dengan betul. Jom kita ikut cara yang betul untuk mencuci berus botol susu menggunakan cuka!
Berus Botol Perlu Dibasuh?
Baru-baru ni saya berkesempatan join forum geng mak-mak. Dah nama pun mak-mak, macam-macam petua & tips untuk anak keluar. Salah seorang ahli timbulkan isu berus botol susu..

Sebenarnya saya agak terkejut juga, dalam ramai-ramai ahli tu, lebih dari separuh tak pernah dan tak tahu pun perlu bersihkan berus botol susu anak. Ada yang anak dah 2-3 pun tak pernah basuh berus botol & boleh sambung je guna berus untuk anak seterusnya sebab beli berus botol jenama mahal & masih elok lagi..
momlovesbest.com

Selain botol susu & komponen-komponennya (puting, ring, dll), berus botol juga perlu dijaga kebersihannya terutama berus botol jenis berspan. Segala saki baki & kerak susu akan melekat/termendap pada pangkal berus & span kalau tak dicuci dengan bersih. Kekotoran tu lama-lama akan jadi punca pembiakan bakteria pulak. Berus botol tu dah la digunakan hari-hari untuk cuci botol susu anak.. Macam mana nak basuh botol anak dengan bersih kalau berus yang digunakan pun tak bersih.

Selalunya, mak-mak tukar berus botol bila dah rosak je kan? Jenis berspan, biasanya mak-mak akan tukar bila span dah mula rosak/tercabut. Bagi berus yang berjenama & berkualiti, dah tentulah boleh bertahan/diguna lebih lama.. Bukan isu harga, tapi ini tentang kebersihan. Berus botol mahal atau murah, kedua-duanya perlu dibersihkan supaya ianya selamat digunakan untuk mencuci botol susu anak.
http://www.instructables.com/
Bukan setakat berus berus botol sahaja, berus kecil untuk puting, berus untuk straw, berus khas (untuk valve pada puting, dsbnya) & berus gigi anak juga perlu dibersihkan sekurang²nya seminggu sekali. Saya gunakan 2 berus botol, satu untuk kegunaan harian di rumah & 1 lagi khas untuk travel sahaja. Berus botol untuk dibawa travel & berus untuk straw (jarang guna) saya bersihkan bila perlu sahaja (lepas selesai guna & sebelum simpan). Walaupun dibersihkan, berus botol tetap kena tukar bila sampai masanya. Saya gunakan berus botol jenis tak berspan & tukar berus baru bila berus semakin mengembang.
CARA UNTUK CUCI BERUS BOTOL SUSU ‘CONFIRM’ BERSIH!
www.facebook.com/yatieimra
Bahan-bahan yang diperlukan:
Air panas menggelegak
Sedikit sabun pencuci botol
Cuka* (optional)
Bekas untuk merendam berus
Berus gigi baru (saya gunakan berus gigi murah² yang dibeli khas untuk bersihkan berus botol sahaja)
Cara membersihkan berus botol (termasuk juga berus gigi)
1. Masukkan air panas menggelegak ke dalam bekas yang bersesuaian. (pastikan berus terendam sepenuhnya)
2. Tambahkan sedikit cuka. (saya gunakan 1 bahagian cuka & 5 bahagian air)
www.facebook.com/yatieimra
3. Masukkan sedikit sabun pencuci botol.
4. Gunakan berus botol untuk kacau larutan tadi. Biarkan berus terendam sepenuhnya 5-10 minit.
5. Gunakan berus gigi yang baru, gosok dibahagian pangkal & dicelah² berus untuk tanggalkan kekotoran & segala mendapan.
6. Basuh bersih & keringkan.

Nota penting!
*Cuka bukan sahaja bertindak memudahkan kotoran tertanggal tapi juga boleh membasmi kuman
*Jika tiada cuka, boleh juga bersihkan berus botol gunakan air panas & pencuci botol sahaja
*Disarankan guna larutan cuka ni sekurang-kurangnya sebulan sekali atau bagi mak-mak yang pertama kali bersihkan berus.
www.solidrop.net
*Untuk berus gigi anak saya rendam berasingan. Bukan setakat berus gigi anak kecil, tapi berus gigi orang dewasa pun boleh guna cara ni (berus gigi perlu ditukar 3 bulan sekali).
Sumber : Yatie Eimra